cyanic-selkie/wikianc huggingface dataset:
കേരളത്തിലേക്കുള്ള മൈസൂരിന്റെ കടന്നുകയറ്റം
വംശീയ ശുദ്ധീകരണം
ധർമ്മശാസ്ത്രം കൃത്യമായി അനുസരിച്ച് മലബാറിൽ നിന്നും നാടുവിട്ടുവന്ന ഹിന്ദുക്കൾക്ക് അഭയം നൽകിയതിനാലാണ് അന്നത്തെ തിരുവിതാംകൂർ രാജാവായ കാർത്തിക തിരുനാൾ രാമവർമ്മയെ ധർമ്മരാജാവ് എന്ന് വിളിക്കുന്നത്. ടിപ്പുവിന്റെ കേരളത്തിലേക്കുള്ള ആക്രമണം പിടിച്ചുനിർത്തിയതിന്റെ ഖ്യാതിയും ധർമ്മരാജാവിനുള്ളതാണ്.
മലബാറിലെങ്ങും സ്ഥലങ്ങളുടെ പേരുകൾ ടിപ്പു ഇസ്ലാമികമാക്കിമാറ്റി. മംഗലപുരം ജലാലാബാദ് ആക്കി മാറ്റി. കൂടാതെ കണ്ണൂർ(കണ്വപുരം) കുസനബാദ് എന്നും, ബേപ്പൂർ(വായ്പ്പുര) സുൽത്താൻപട്ടണം അല്ലെങ്കിൽ ഫാറൂക്കി എന്നും കോഴിക്കോടിനെ ഇസ്ലാമാബാദ് എന്നും പുനർനാമകരണം ചെയ്തു. ടിപ്പുവിന്റെ മരണശേഷമേ നാട്ടുകാർ ഈ സ്ഥലങ്ങൾക്ക് പഴയ പേരിലേക്ക് മടക്കിക്കൊണ്ടുവരാൻ കഴിഞ്ഞുള്ളൂ. ഫറോക്ക് എന്ന പേരുമാത്രമേ ഇന്നും തിരിച്ചുപോവാതെ നിൽക്കുന്നുള്ളൂ. ഹിന്ദുക്കളുടെ മേൽ ആധിപത്യം സ്ഥാപിക്കാനും അവരുടെ ഭൂമിയും വസ്തുവകകളും കൈവശപ്പെടുത്താനുമായി ചെറുനാട്, വെട്ടത്തുനാട്, ഏറനാട്, വള്ളുവനാട്, താമരശ്ശേരി എന്നിവിടങ്ങളിലും മറ്റു ഉൾപ്രദേശങ്ങളിലും നാട്ടുകാരായ മാപ്പിളമാർ വ്യാപകമായ അക്രമം അഴിച്ചുവിട്ടു. മുസ്ലിം ഭൂരിപക്ഷമുള്ള സ്ഥലങ്ങളിൽ ആസൂത്രിതമായ അക്രമത്തെയും കൊള്ളയേയും പേടിച്ച് മനുഷ്യർക്ക് സ്വതന്ത്രമായി യാത്രചെയ്യാൻ പോലും ആവില്ലായിരുന്നു.
ടിപ്പുവിന്റെ 14 മക്കളിൽ അവശേഷിച്ച ഏക മകനായ ഗുലാം മുഹമ്മദ് സുൽത്താൻ സാഹിബ് എഡിറ്റു ചെയ്ത മൈസൂർ സേനയിലെ ഒരു മുസ്ലീം ഓഫീസറുടെ ഡയറിയിൽ നിന്നും കടത്തനാട് പ്രദേശത്ത് നടന്ന ക്രൂരതകളെപ്പറ്റി ഒരു വിശാല ചിത്രം കിട്ടുന്നുണ്ട്.
കിലോമീറ്ററുകളോളം വിജനമായ പ്രദേശങ്ങളിൽ ആകെ കാണാനുണ്ടായിരുന്നത് ഹിന്ദുക്കളുടെ ചിതറിക്കിടക്കുന്ന ശരീരഭാഗങ്ങൾ, വികൃതമാക്കിയ മൃതദേഹങ്ങൾ എന്നിവ മാത്രമായിരുന്നു. ഹൈദർ അലി ഖാന്റെ സേനയുടെ പിന്നാലെ വന്ന മുസൽമാന്മാർ നായന്മാരുടെ സ്ഥലങ്ങളിൽ ഭീകരാവസ്ഥ സൃഷ്ടിച്ചുകൊണ്ട് സ്ത്രീകളെയും കുട്ടികളെയും ഉൾപ്പെടെ കണ്ണിൽക്കണ്ടവരെയെല്ലാം കൊന്നൊടുക്കി. കടന്നുവരുന്ന ആക്രമകാരികളുടെ പ്രകൃതം മനസ്സിലാക്കിയതിനാൽ ഒരാൾ പോലും ചെറുത്തുനിൽക്കാൻ ഇല്ലാതെ ഉപേക്ഷിച്ച ഗ്രാമങ്ങൾ, വീടുകൾ, കോട്ടകൾ, കൊട്ടാരങ്ങൾ അങ്ങനെ ജീവിതയോഗ്യമായ ഇടങ്ങളെല്ലാം ആളുകൾ ഉപേക്ഷിച്ചുപോയിരുന്നു.
രവി വർമ്മ ഇങ്ങനെ തുടരുന്നു. മലബാർ വിടുന്നതിനു മുൻപ് നായന്മാർക്കു ലഭിച്ചിരുന്ന സാമൂഹികവും രാഷ്ട്രീയവുമായ മുൻതൂക്കങ്ങൾ എല്ലാം എടുത്തുമാറ്റിയിരിക്കണമെന്ന നിർബന്ധബുദ്ധി ഹൈദറിന് ഉണ്ടായിരുന്നു. ആയുധം കൊണ്ടുനടക്കുന്നതിൽ നിന്നും നായന്മാരെ വിലക്കി. ഇങ്ങനെ അഭിമാനം നഷ്ടപ്പെടുന്നതിലും നല്ലത് മരണമാണെന്നാണ് കരുതിയിരുന്ന നായന്മാർക്ക് ഈ നിയമം യാതൊരുതരത്തിലും സ്വീകാര്യമല്ലായിരുന്നു. അതിനാൽ ഹൈദർ ഉണ്ടാക്കിയ മറ്റൊരു നിയമപ്രകാരം നായന്മാർ ഇസ്ലാമിലേക്ക് പരിവർത്തനം ചെയ്യുന്ന പക്ഷം അവർക്ക് ആയുധം കൊണ്ടുനടക്കുന്നതിനുള്ള അനുമതിയടക്കം എല്ലാ അവകാശങ്ങളും തിരികെനൽകാമെന്ന് ഉത്തരവിറക്കി. പലർക്കും അങ്ങനെ ഇസ്ലാമിലേക്ക് മാറേണ്ടി വന്നു. എന്നാൽ നായന്മാരും പ്രഭുക്കന്മാരും ബ്രാഹ്മണരും അടങ്ങുന്ന വലിയൊരു വലിയൊരു വിഭാഗം അഭിമാനം ഉപേക്ഷിക്കാൻ തയ്യാറല്ലാതെ തിരുവിതാംകൂറിലേക്ക് നാടുവിട്ടു.
അന്ന് കോഴിക്കോട് ബ്രാഹ്മണരുടെ കേന്ദ്രമായിരുന്നു. കോഴിക്കോടു മാത്രം 7000 -ത്തോളം നമ്പൂതിരി കുടുംബങ്ങൾ ഉള്ളതിൽ 2000 -ത്തോളവും ടിപ്പുവും സൈന്യവും നശിപ്പിച്ചു. സുൽത്താൻ കുട്ടികളെയും സ്ത്രീകളെയും പോലും വെറുതേവിട്ടില്ല. അടുത്തുള്ള നാട്ടുരാജ്യങ്ങളിലെക്കോ കാടുകളിലേക്കോ ആണുങ്ങൾ രക്ഷപ്പെട്ടു. നിർബന്ധിത മതപരിവർത്തനം മൂലം മാപ്പിളമാരുടെ എണ്ണം വളരെയധികം വർദ്ധിച്ചു. ഹിന്ദുക്കളെ നിർബന്ധമായി ചേലാകർമ്മം ചെയ്തു മുസൽമാന്മാരാക്കി. ടിപ്പുവിന്റെ അതിക്രൂരമായ ഇത്തരം നടപടികൾ മൂലം നായന്മാരുടെയും ചേരമന്മാരുടെയും നമ്പൂതിരിമാരുടെയും എണ്ണത്തിൽ വലിയതോതിലുള്ള കുറവ് ഉണ്ടായി
മലബാറിൽ ടിപ്പു നടത്തിയ കൊടുംക്രൂരതകളെപ്പറ്റി നിരവധി പ്രസിദ്ധരായ ചരിത്രകാരന്മാർ വിവരണങ്ങൾ നൽകിയിട്ടുണ്ട്. ടി കെ വേലു പിള്ളയുടെ ട്രാവൺകൂർ സ്റ്റേറ്റ് മാനുവലും ഉള്ളൂരിന്റെ കേരള സാഹിത്യ ചരിത്രവും ശ്രദ്ധേയമാണ്.
1790 ജനുവരി 18 -ന് ടിപ്പു സെയ്ദ് അബ്ഡുൽ ദുലായ്ക്ക് എഴുതിയ കത്തിൽ ഇങ്ങനെ പറയുന്നു.
പ്രവാചകന്റെയും അള്ളായുടെയും അനുഗ്രഹത്താൽ കോഴിക്കോട്ടുള്ള ഏതാണ്ട് മുഴുവൻ ഹിന്ദുക്കളെയും ഇസ്ലാമിലേക്കു പരിവർത്തനം ചെയ്യാൻ കഴിഞ്ഞു. കൊച്ചി രാജ്യത്തിന്റെ അതിരുകളിലുള്ള ഏതാനും എണ്ണം മാത്രമേ ഇനി ബാക്കിയുള്ളൂ. അവരെക്കൂടി ഉടൻ മതം മാറ്റുമെന്ന് ഞാൻ ഉറപ്പിച്ചിട്ടുണ്ട്. ഈ ലക്ഷ്യം നേടാൻ ഇതിനെ ഒരു ജിഹാദ് ആയിത്തന്നെ ഞാൻ കരുതുന്നു.
1790 ജനുവരി 19 -ന് ബദ്രൂസ് സമൻ ഖാന് എഴുതിയ കത്തിൽ ടിപ്പു ഇങ്ങനെ പറയുന്നു.
മലബാറിൽ ഈയിടെ ഒരു വലിയ വിജയമാണ് ഉണ്ടായത്. നാലു ലക്ഷത്തോളം ഹിന്ദുക്കളെ മുസൽമാന്മാരാക്കി മാറ്റാൻ കഴിഞ്ഞു. ആ നശിച്ച രാമൻ നായർക്കെതിരെ (കാർത്തിക തിരുനാൾ രാമവർമ്മ) യുദ്ധം നയിക്കാനും ഞാൻ തീരുമാനിച്ചു കഴിഞ്ഞു.
ഏറ്റവും മുന്നിൽ കാപാലികന്മാരായ 30000 -ഓളം പടയാളികൾ കണ്ണിൽക്കണ്ടവരെയെല്ലാം കശാപ്പു ചെയ്തുകൊണ്ട് മുന്നേറും. തൊട്ടുപിന്നാലെ ഫ്രഞ്ചു കമാണ്ടറായ എം ലാലിയുടെ നേതൃത്വത്തിൽ ഒരു ഫീൽഡ് ഗൺ യൂണിറ്റ്. ആനപ്പുറത്ത് എഴുന്നള്ളുന്ന ടിപ്പുവിന്റെ പിന്നാലെ മറ്റൊരു 30000 പടയാളികൾ. മിക്ക ആൾക്കാരെയും കോഴിക്കോട്ടു വച്ചാണ് തൂക്കിലേറ്റിയത്. അമ്മമാരുടെ കഴുത്തിൽ കുട്ടികളെയും ചേർത്തു കെട്ടി ആദ്യം തൂക്കിലേറ്റും. കാപാലികനായ ടിപ്പു സുൽത്താൻ നഗ്നരായ ഹിന്ദുക്കളെയും ക്രിസ്ത്യാനികളെയും ആനകളുടെ കാലുകളിൽ കെട്ടി ശരീരം കീറിപ്പറിയുന്നതു വരെ വലിപ്പിക്കും. അമ്പലങ്ങളും പള്ളികളും മലിനപ്പെടുത്തി കത്തിക്കാനും നശിപ്പിക്കാനും ഉത്തരവ് നൽകി. ഹിന്ദു-ക്രിസ്ത്യൻ സ്ത്രീകളെ നിർബന്ധപൂർവ്വം മുസൽമാന്മാരെക്കൊണ്ട് വിവാഹം കഴിപ്പിച്ചു. തിരിച്ച് മുസ്ലിം സ്ത്രീകളെ ഹിന്ദു-ക്രിസ്ത്യൻ പുരുഷന്മാരെക്കൊണ്ടും വിവാഹം ചെയ്യിച്ചു. ഇസ്ലാമിനെ ബഹുമാനിക്കാൻ തയ്യാറാവാത്ത ക്രിസ്ത്യാനികളെ അപ്പോൾത്തന്നെ തൂക്കിലേറ്റി. ടിപ്പുവിന്റെ സേനയുടെ കയ്യിൽ നിന്നും രക്ഷ്പ്പെട്ട് എന്റെയടുത്ത് വരാപ്പുഴ അതിരൂപതയുടെ ആസ്ഥാനമായ വരാപ്പുഴയിൽ എത്തിയവരാണ് എന്നോട് ഇക്കാര്യമെല്ലാം പറഞ്ഞത്. വരാപ്പുഴ നദി ബോട്ടിൽ കടക്കാൻ ഞാൻ തന്നെ പലരെയും സഹായിച്ചിട്ടുണ്ട്.
1790 ഫെബ്രുവരി 13 ആം തിയതി ടിപ്പു എഴുതിയ കത്തിൽ ഇങ്ങനെ പറയുന്നു:
തടവിലുള്ള നായന്മാരെപ്പറ്റിയുള്ള താങ്കളുടെ രണ്ടു കത്തും ലഭിച്ചു. അവരിൽ 135 പേരെ ചേലാകർമ്മം ചെയ്യാനുള്ള നിങ്ങളുടെ ഉത്തരവ് ശരിയാണ്. അതിൽ ഏറ്റവും ചെറുപ്പക്കാരായ 11 പേരെ Usud Ilhye band (or class) -ൽ പെടുത്തിയതും ബാക്കി 94 പേരെ Ahmedy Troop -ൽ ചേർത്തതും, പിന്നീട് അവരെ Kilaaddar of Nugr -ന്റെ കീഴിൽ ചേർത്തതുമെല്ലാം ശരിയായ കാര്യങ്ങളാണ്.
കീഴ്‌ജാതിയിൽപ്പെട്ട നിരവധി ഹിന്ദുക്കൾ മൈസൂർ ഭരണകാലത്ത് ഇസ്ലാമിലേക്ക് ചേർത്തതിനെ സ്വീകരിച്ചപ്പോൾ, മറ്റു പലരും, പ്രത്യേകിച്ചു തീയ സമുദായക്കാർ തലശ്ശേരിയിലേക്കും മാഹിയിലേക്കും നാടുവിട്ടു.
നായന്മാരുടെ ഉന്മൂലനം
പ്രധാനലേഖനം നായന്മാരെ ശ്രീരംഗപട്ടണത്ത് തടവിലാക്കിയത്
1788 -ൽ എം ലാലിയും മിർ അസ്രലി ഖാനും നേതൃത്വം നൽകുന്ന പട്ടാളത്തോട് ടിപ്പു സുൽത്താൻ കോട്ടയം മുതൽ വള്ളുവനാട് വരെയുള്ള സകല നായന്മാരെയും വളഞ്ഞ് നായർ സമുദായത്തെ മൊത്തം ഉന്മൂലനം ചെയ്യാൻ നിർദ്ദേശം നൽകുകയുണ്ടായി. ഈ സംഭവം "നായന്മാരെ ഉന്മൂലനം ചെയ്യാനുള്ള ടിപ്പു സുൽത്താന്റെ ഉത്തരവ്" എന്ന് അറിയപ്പെടുന്നു. കോഴിക്കോടിനെ ഒരു വലിയ സൈനികകേന്ദ്രം ആക്കിമാറ്റിയശേഷം "കാടുമുഴുവൻ വളഞ്ഞ് നായന്മാരുടെ നേതാക്കളെ പിടിച്ചുകൊണ്ടുവരാൻ" ടിപ്പു കൽപ്പന നൽകി.
കടത്തനാടുള്ള ഏതാണ്ട് 2000 നായർ പടയാളികൾ കുറ്റിപ്പുറം കോട്ടയിൽ ഏതാനും ആഴ്ച്ച ടിപ്പുവിന്റെ വലിയ സേനയോട് കീഴടങ്ങാൻ കൂട്ടാക്കാതെ നിലയുറപ്പിച്ചു. പക്ഷേ പട്ടിണിയാൽ അവർ മരിച്ചുതുടങ്ങിയപ്പോൾ ടിപ്പു കോട്ടയിൽ പ്രവേശിച്ചു. സ്വമനസാലെ ഇസ്ലാമിലേക്ക് മാറുകയാണെങ്കിൽ കൊല്ലാതിരിക്കാം, അല്ലെങ്കിൽ നിർബന്ധിതമായി പരിവർത്തനം ചെയ്തു നാടുകടത്തപ്പെടും എന്ന നിർബന്ധത്തിനു വഴങ്ങി എല്ലാവരും, മറ്റു നിർവാഹമില്ലാതെ ഇസ്ലാമിലേക്ക് പരിവർത്തനം ചെയ്തു. മതംമാറ്റച്ചടങ്ങിനു ശേഷം സ്ത്രീപുരുഷന്മാർ അടക്കം കീഴടങ്ങിയ എല്ലാവരെക്കൊണ്ടും തങ്ങളുടെ വിശ്വാസം വിലക്കിയ പശുമാംസം നിർബന്ധപൂർവ്വം തീറ്റിക്കുകയുണ്ടായി.
പരപ്പനാട് രാജകുടുംബത്തിലെ ടിപ്പുവിന്റെ സേനയുടെ പിടിയിൽ നിന്നും രക്ഷപ്പെട്ട ഒന്നോ രണ്ടോ അംഗങ്ങളൊഴികെ ഒരു താവഴിയെ മുഴുവൻ നിർബന്ധിതമായി ഇസ്ലാമിലേക്ക് മതംമാറ്റം നടത്തുകയുണ്ടായി. അതുപോലെ നിലമ്പൂർ രാജകുടുംബത്തിലെ ഒരു തിരുപ്പാടിനെ തട്ടിക്കൊണ്ടുപോയി നിർബന്ധപൂർവം മതംമാറ്റി. പിന്നീട് ഇങ്ങനെ മതംമാറ്റിയവരെ ഉപയോഗിച്ച് മതംമാറ്റശ്രമങ്ങൾ നടന്നതായി റിപ്പോർട്ടുകൾ ഉണ്ട്.
ടിപ്പുവിന്റെ പട്ടാളക്കാരിൽ നിന്നും രക്ഷപ്പെടുമ്പ്പോൾ പിടിക്കപ്പെട്ട ചിറക്കൽ രാജകുടുംബത്തിലെ ഒരു യുവരാജാവിനു നേരിടേണ്ടിവന്ന ഭീകരമായ അനുഭവം ടിപ്പുവിന്റെ തന്നെ ഡയറിയിൽ പറയുന്നുണ്ട്. ഏതാനും ദിവസത്തെ അധ്വാനത്തിനു ശേഷമാണ് ഒളിവിൽ നിന്നും അയാളെ പിടിച്ചത്. അയാളുടെ മൃദദേഹത്തോട് കടുത്ത അനാദരവാണ് ടിപ്പു കാണിച്ചത്. ഏറ്റുമുട്ടലിൽ കൊല്ലപ്പെട്ട രാജകുമാരന്റെ മൃതദേഹം ആനകളെക്കൊണ്ട് ടിപ്പുവിന്റെ ക്യാമ്പിലൂടെ വലിച്ചിഴച്ചു. അതിനുശേഷം ജീവനോടെ പിടിച്ച അദ്ദേഹത്തിന്റെ പതിനേഴ് അനുയായികളോടൊപ്പം ഒരു മരത്തിൽ കെട്ടിത്തൂക്കി. ഇക്കാര്യം ഈസ്റ്റ് ഇന്ത്യ കമ്പനിയുടെ രേഖകളും ശരിവയ്ക്കുന്നുണ്ട്. ടിപ്പുവിനോട് എതിർത്തുനിന്ന മറ്റൊരു ജന്മിയായ കൊറങ്ങോത്ത് നായരെ ഒടുവിൽ ഫ്രഞ്ചുകാരുടെ സഹായത്തോടെ പിടിച്ചു തൂക്കിക്കൊല്ലുകയായിരുന്നു.
ഹിന്ദു ക്ഷേത്രങ്ങൾ നശിപ്പിക്കൽ
ലോഗന്റെ മലബാർ മാനുവലിൽ മലബാറിലെ ക്ഷേത്രങ്ങൾ ടിപ്പു നശിപ്പിച്ചതിനെപ്പറ്റി പറയുന്നുണ്ട്. ചിറക്കൽ താലൂക്കിലെ തൃച്ചംബരം ശ്രീകൃഷ്ണ ക്ഷേത്രം, തളിപ്പറമ്പ് രാജരാജേശ്വരക്ഷേത്രം, തലശ്ശേരിയിലെ തിരുവങ്ങാട് ശ്രീരാമസ്വാമിക്ഷേത്രം വടകരയിലെ പൊന്മേരി ശിവ ക്ഷേത്രം എന്നിവയെല്ലാം ടിപ്പുവിന്റെ മൈസൂർ സേന തകർത്ത ഹൈന്ദവക്ഷേത്രങ്ങളാണ്. മലബാർ മാനുവൽ പ്രകാരം മണിയൂർ മുസ്ലീം പള്ളി ഒരു കാലത്ത് ഹിന്ദു ക്ഷേത്രമായിരുന്നുവത്രേ. ടിപ്പുവിന്റെ ഭരണകാലത്ത് ഈ ക്ഷേത്രം ഒരു മുസ്ലീം പള്ളി ആയി മാറ്റുകയായിരുന്നുവെന്നാണ് കരുതുന്നത്.
കേരളത്തിലെ സംസ്കൃതസാഹിത്യത്തിന്റെ ചരിത്രം എന്ന തന്റെ പ്രസിദ്ധമായ പുസ്തകത്തിൽ വടക്കുംകൂർ രാജരാജവർമ പറയുന്നത് ഇപ്രകാരമാണ്:
ടിപ്പു സുൽത്താന്റെ സൈനിക ആക്രമണങ്ങളിൽ കേരളാത്തിലെ ഹൈന്ദവക്ഷേത്രങ്ങൾക്കുണ്ടായ നഷ്ടങ്ങൾ ചെറുതല്ല. അമ്പലങ്ങൾ കത്തിക്കുക, വിഗ്രഹങ്ങൾ തകർക്കുക എന്നിവ ടിപ്പുവിന്റെയും അത്രതന്നെ ക്രൂരന്മാരായ പട്ടാളത്തിന്റെയും നേരംപോക്കുകളായിരുന്നു. പ്രസിദ്ധവും പുരാതനവുമായ തൃച്ചംബരത്തെയും രാജരാജക്ഷേത്രത്തിലെയും നഷ്ടങ്ങൾ അചിന്തനീയമാണ്
ഹൈദർ അലി അമ്പലങ്ങളെ നികുതി കൊടുക്കുന്നതിൽ നിന്നു ഒഴിവാക്കിയിരുന്നു. എന്നാൽ ടിപ്പുവാകട്ടെ ക്ഷേത്രങ്ങൾക്ക് കനത്ത നികുതിയാണു ചുമത്തിയിരുന്നത്. ഹൈദറിനു കീഴടങ്ങിയ പാലക്കാട്ട് രാജാവിന്റെ കൽപ്പാത്തിയിലെ പ്രസിദ്ധമായ ഹേമാംബിക ക്ഷേത്രം, സാമൂതിരിയെ ഉപേക്ഷിച്ച് ഹൈദറിന്റെ ഭാഗത്തു ചേർന്ന കൊല്ലങ്കോട് രാജാവിന്റെ കാച്ചാംകുറിശ്ശി ക്ഷേത്രം, പാലക്കാട്ടെ ജൈനക്ഷേത്രം എന്നിവയെല്ലാം ടിപ്പുവിന്റെ ഭരണകാലത്ത് ഗുരുതരമായ നാശങ്ങൾ സംഭവിച്ച ക്ഷേത്രങ്ങളാണ്. മറ്റു പല പ്രസിദ്ധ ക്ഷേത്രങ്ങളും കൊള്ളയടിക്കുകയും മലിനമാക്കുകയും ചെയ്തു.
ഗുരുവായൂരിലെ വിഗ്രഹം ഒളിപ്പിച്ചത്
1766 -ൽ കൈദർ അലി കോഴിക്കോട് കീഴടക്കി പിന്നാലെ ഗുരുവായൂരും. ക്ഷേത്രം നശിപ്പിക്കാതിരിക്കാൻ ക്ഷേത്രാധികാരികളോട് ഹൈദർ 10000 ഫണം ആവശ്യപ്പെടുകയും അവർ അത് ഹൈദറിനു കൊടുക്കുകയും ചെയ്തു. മലബാർ ഗവർണർ ആയിരുന്ന ശ്രീനിവാസ റാവുവിന്റെ ഹൈദർ ഗുരുവായൂരിനെ നശിപ്പിക്കന്നതിൽനിന്നും പിന്മാറി.
ടിപ്പു വീണ്ടും 1789 -ൽ കോഴിക്കോട് ആക്രമിച്ചു. ഗുരുവായൂർ അമ്പലത്തിന് ആക്രമണമുണ്ടകുമെന്ന് ഭയന്ന് മല്ലിശ്ശേരി നമ്പൂതിരിയും കക്കാട് ഓതിക്കനും ചേർന്ന് വിഗ്രഹം ഒളിപ്പിക്കുകയും ഉൽസവവിഗ്രഹത്തെ അമ്പലപ്പുഴ ശ്രീകൃഷ്ണ ക്ഷേത്രത്തിലേക്ക് കൊണ്ടുപോവുകയും ചെയ്തു. ചെറിയ ക്ഷേത്രങ്ങൾ ടിപ്പു നശിപ്പിച്ചെങ്കിലും സമയത്ത് മഴ വന്നതുകൊണ്ട് വലിയ ക്ഷേത്രം രക്ഷപ്പെട്ടു. 1792 -ൽ ടിപ്പുവിന്റെ തോൽവിക്ക് ശേഷം 1792 സെപ്റ്റംബർ 17 ന് വിഗ്രങ്ങൾ പുനഃപ്രതിഷ്ഠിച്ചെങ്കിലും നിത്യപൂജകളെല്ലാം തടസ്സപ്പെട്ടുരുന്നു.
ഇതു കാണുക
വർഗ്ഗം:കേരളചരിത്രം വർഗ്ഗം:ഇന്ത്യയിൽ നടന്ന യുദ്ധങ്ങൾ വർഗ്ഗം:കേരളത്തിൽ നടന്ന യുദ്ധങ്ങൾ വർഗ്ഗം:കേരളത്തിലേക്കുള്ള മൈസൂരിന്റെ കടന്നുകയറ്റം വർഗ്ഗം:മൈസൂർ ഉൾപ്പെട്ട യുദ്ധങ്ങൾ വർഗ്ഗം:കേരളചരിത്രം വർഗ്ഗം:ടിപ്പു സുൽത്താൻ
1812
PAGE UNDER CONSTRUCTION
വർഗ്ഗം:1810-കൾ
രാമകൃഷ്ണ മിഷൻ
അവലംബം
വർഗ്ഗം:ഗാന്ധി സമാധാന സമ്മാനം ലഭിച്ചവർ വർഗ്ഗം:ആധ്യാത്മിക സംഘടനകൾ വർഗ്ഗം:ഹിന്ദു വിഭാഗങ്ങൾ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
എലിനോർ ഹാലോവെൽ ആബട്ട്
എലിനോർ ഹാലോവെൽ ആബട്ട് (Mrs. Fordyce Coburn) (September 22, 1872 – June 4, 1958) അമേരിക്കക്കാരിയായ എഴുത്തുകാരിയാണ്. ലേഡീസ് ഹോം ജേണൽ എന്ന ആനുകാലികത്തിലെ എഴുത്തുകാരികൂടിയായിരുന്നു.
മുൻകാലജീവിതം
1872 സെപ്റ്റംബർ 22നാണ് മസാച്ചുസെറ്റ്സിലെ കേംബ്രിജിൽ എലിനോർ ഹാലോവെൽ ആബട്ട് ജനിച്ചത്. പുരോഹിതനായ എഡ്വാർഡ് ആബട്ടിന്റെ മകളായിരുന്നു അവർ. ജേക്കബ് ആബട്ട് എന്ന അറിയപ്പെടുന്ന കുട്ടികളുടെ എഴുത്തുകാരൻ ആയിരുന്നു മുത്തച്ഛൻ. എലിനോർ ഹാലോവെൽ ആബട്ട് തന്റെ പിതാവിന്റെയും മുത്തച്ഛന്റെയും സ്വാധീനത്തിൽ സാഹിത്യത്തിന്റെയും മതത്തിന്റെയും അന്തരീക്ഷത്തിൽ വളർന്നു. അവരുടെ വീട്ടിലെ ഈ അന്തരീക്ഷം അനേകം അന്ന് അറിയപ്പെട്ട സാഹിത്യകാരന്മാരെ പരിചയപ്പെടനുള്ള വേദിയായി. ഇത് അവരുടെ വീട് മഹത്തായ പണ്ഡിത-മതചിന്തകളുടെ വേദിയായി.
അവർ സ്കൂൾ പഠനശേഷം കവിതകളും ചെറുകഥകളും എഴുതാൻ ആരംഭിച്ചു. അന്നത്തെ പ്രസിദ്ധമായ ഹാർപേഴ്സ് മാഗസിനിൽ അവരുറ്റെ കവിതകൾ ആദ്യമായി പ്രസിദ്ധീകരിക്കപ്പെട്ടു. ഇത് അവർക്ക് അന്നത്തെ പ്രസിദ്ധമായ ചെറുകഥയ്ക്കള്ള പുരസ്കാരം ലഭിക്കാൻ ഇടയാക്കി.
ആയത്തുല്ല അലി ഖാം‌നഇ
ഇസ്ലാമിക് റിപ്പബ്ലിക്ക് ഓഫ് ഇറാന്റെ പരമോന്നത നേതാവും മുൻ പ്രസിഡണ്ടുമാണ് ആയത്തുല്ല അലി ഖാമെനെയി (ജനനം: ജൂലൈ 17, 1939 ഖുറാസാൻ മശ്‌ഹദ്). ആദരി വം‌ശജനായ ഖാമെനെയിയുടെ കുടും‌ബവേരുകൾ അസർബൈജാനിലേക്ക് നീളുന്നു.
വിദ്യാഭ്യാസം
ഇറാനിൽ മക്തബാ ഖാന എന്നറിയപ്പെടുന്ന മതപാഠശാലയിൽ നിന്നാണ്‌ ഖാമെനെയി ബാല്യകാല വിദ്യഭ്യാസം നേടിയത്. പിന്നീട് ദാറുത്ത‌അലീമെ ദിയാനത്തിയിൽ പഠനം തുടർന്നു. അതോടൊപ്പം പിതാവറിയാതെ സ്റ്റേറ്റ് സ്കൂളിലെ ഈവനിംഗ് കോഴ്സിനു ചേർന്ന അദ്ദേഹം സെക്കണ്ടറി സ്കൂളിൽ നിന്നും സർട്ടിഫിക്കറ്റ് കോഴ്സ് പാസായി. നജഫിലേയും ഖുമ്മിലേയും ശിയാ സെമിനാരികളിൽ നിന്ന് ദൈവശാസ്ത്ര പഠനത്തിൽ ബിരുദം നേടി. ആയത്തുല്ല ഖുമൈനിയും ആയത്തുല്ലാ ബുറൂജിർദിയും ഖുമ്മിൽ അദ്ദേഹത്തിന്റെ അദ്ധ്യാപകരായിരുന്നു.
രാഷ്ട്രീയ ജീവിതം
ഇറാൻ വിപ്ലവത്തിന്റെ ആചാര്യനും ഗുരുനാഥനുമായിരുന്ന ആയത്തുല്ല ഖുമൈനിയാണ്‌ അദ്ദേഹത്തെ രാഷ്ട്രീയത്തിലേക്ക് നയിച്ചത്. 1977-ൽ ഉലമാ മുജാഹിദീൻ‍ എന്ന പ്രസ്ഥാനത്തിന് രൂപം നൽകി‌. പിന്നീട് ഖുമൈനിയുടെ വിപ്ലവ പ്രസ്ഥാനമായും ഇസ്ലാമിക് റിപ്പബ്ലിക്കൻ പാർട്ടിയുമായും രൂപാന്തരം പ്രാപിച്ചത് ഇതേ ഉലമാ മുജാഹിദീൻ ആണ്‌. ആയത്തുല്ല ബുറൂജുർ‍ദിയുടെ മരണശേഷം ഇറാനിലെ ആധികാരിക മതനേതൃത്വമായി ഖുമൈനിയെ ഉയർത്തിക്കൊണ്ട് വരുന്നതിൽ മുഖ്യപങ്കു വഹിച്ചു. വിപ്ലവം മൂർ‍ധന്യത്തിലെത്തി നിൽക്കുന്ന ഘട്ടത്തിൽ ഖുമൈനി രൂപം കൊടുത്ത റെവല്യൂഷണറി കമാൻഡ് കൗൺസിലിൽ അം‌ഗമായിരുന്നു. 1979 ഫെബ്രുവരി 1ന് വിപ്ലവസേനയുടെ കമാണ്ടർ ആയി ചുമതലയേറ്റു. പിന്നീട് പ്രതിരോധ കൗൺസിലിൽ വിപ്ലവ കൗൺസിലിന്റെ പ്രതിനിധിയായും പ്രതിരോധ സഹമന്ത്രിയായും സേവനമനുഷ്ഠിച്ചു.
1981-ലേയും 1986-ലേയും പ്രസിഡൻഷ്യൽ തെരെഞ്ഞെടുപ്പുകളിൽ യഥാക്രമം 95%, 86% എന്നിങ്ങനെ വോട്ടുകൾ നേടി ഇറാന്റെ പ്രസിഡണ്ടായി തിരഞ്ഞെടുക്കപ്പെട്ടു.
1989 ജൂൺ 3-ന് ആയത്തുല്ല ഖുമൈനി മരണപ്പെട്ടതിനെത്തുടർന്ന് ഇറാന്റെ പരമോന്നത നേതാവായി തെരെഞ്ഞടുക്കപ്പെട്ടു. 20 മണിക്കൂറുകൾ നീണ്ട ചർച്ചകൾക്കൊടുവിൽ എക്സ്പേർട്സ് അസംബ്ലി 74-ൽ 60 വോട്ട് നൽകി അദ്ദേഹത്തെ തെരെഞ്ഞെടുക്കുകയായിരുന്നു.
ബഹുഭാഷാ വിദഗ്ദ്ധനും ഗ്രന്ഥകാരനുമായ ഖാമെനെയി പേർഷ്യൻ, ഇം‌ഗ്ലീഷ്, അറബിൿ, ടർക്കിഷ്, ആദരി തുടങ്ങിയ ഭാഷകൾ അനായാസം കൈകാര്യം ചെയ്യും. ഇന്ത്യൻ കവിയായ അല്ലാമാ ഇഖ്ബാലിനെക്കുറിച്ചുള്ള "ഇഖ്ബാൽ: ഇസ്ലാമിക നവോത്ഥാനത്തിന്റെ കവിയും തത്ത്വചിന്തകനും" അടക്കം ഒട്ടേറെ ഗ്രന്ഥങ്ങളുടെ കർ‍ത്താവാണ്‌.
1883
PAGE UNDER CONSTRUCTION
വർഗ്ഗം:1880-കൾ
ആൻ അമേരിക്കൻ ട്രാജഡി
ആൻ അമേരിക്കൻ ട്രാജഡി (1931) ജോസഫ് വോൺ സ്റ്റെർൻബെർഗ് സംവിധാനം ചെയ്ത ഒരു പ്രീ-കോഡ് ഡ്രാമ ചലച്ചിത്രമാണ്. പാരമൗണ്ട് പിക്‌ചേഴ്‌സ് ആണ് ഇത് നിർമ്മിച്ച് വിതരണം ചെയ്തത്. തിയോഡോർ ഡ്രെയ്‌സറുടെ 1925-ലെ നോവലായ ആൻ അമേരിക്കൻ ട്രാജഡിയും 1926-ലെ അതിൻറെ നാടകാവിഷ്‌കാരവും അടിസ്ഥാനമാക്കിയാണ് ചിത്രം നിർമ്മിച്ചിക്കപ്പെട്ടത്. 1906-ൽ ന്യൂയോർക്കിലെ ബിഗ് മൂസ് തടാകത്തിൽ വെച്ച് ചെസ്റ്റർ ഗില്ലെറ്റ് നടത്തിയ ഗ്രേസ് ബ്രൌൺ എന്ന വനിതയുടെ ചരിത്രപരമായ ഒരു കൊലപാതകത്തെ അടിസ്ഥാനമാക്കിയുള്ളതാണിത്. 1951-ൽ പാരാമൗണ്ട് പിക്ചേർസ് റിലീസ് ചെയ്ത എ പ്ലേസ് ഇൻ ദി സൺ എന്ന സിനിമയും നോവലിനെ ആസ്പദമാക്കിയാണ് നിർമ്മിക്കപ്പെട്ടത്.
1819
PAGE UNDER CONSTRUCTION
വർഗ്ഗം:1810-കൾ
ഗ്ലെന്മോറാഞ്ചി ഡിസ്റ്റിലറീസ്
സ്കോട്ട്‌ലൻഡിലുള്ള സ്കോച്ച് വിസ്കി നിർമ്മിക്കുന്ന ഡിസ്റ്റിലറിയാണ് ഗ്ലെന്മോറാഞ്ചി. ദി ഗ്ലെന്മോറാഞ്ചി കമ്പനി ലിമിറ്റഡാണ് ഗ്ലെന്മോറാഞ്ചി ഡിസ്റ്റിലറി. ഒറിജിനൽ, പതിനെട്ട് വർഷം ഇരുപത്തിയഞ്ച് വർഷം കുപ്പികളിൽ ലഭ്യമാണ്.
കോന്നി ഫെർഗൂസൺ
ഒരു ദക്ഷിണാഫ്രിക്കൻ നടിയും, ചലച്ചിത്ര നിർമ്മാതാവും, ബിസിനസ്സ് വനിതയുമാണ് കോന്നി ഫെർഗൂസൺ (നീ. മസിലോ; ജനനം: 1970 ജൂൺ 10 ന് കിംബർലിയിൽ, എന്നാൽ ബോട്സ്വാനയിൽ ആണ് വളർന്നത്. ) ദക്ഷിണാഫ്രിക്കയിലെ ഏറ്റവും ജനപ്രിയമായ സോപ്പ് ഓപ്പറ, ജനറേഷൻസിലെ കരബോ മൊറോക്ക എന്ന പ്രധാന വേഷത്തിലൂടെയാണ് അവർ അറിയപ്പെടുന്നത്. 1994-ൽ തുടക്കം മുതൽ 2010-ൽ പുറത്തുകടക്കുന്നതുവരെ ഷോയിൽ പങ്കെടുത്തു. 2014-ൽ, 4 വർഷത്തെ അഭാവത്തിന് ശേഷം ഷോയിൽ തന്റെ വേഷം അവതരിപ്പിക്കാൻ അവർ സമ്മതിച്ചു. തുടർന്ന് 2016-ൽ സ്ഥിരമായി ഷോയിൽ നിന്നും വിട്ടു.
2018-ൽ ഫോബ്‌സ് വുമൺ ആഫ്രിക്ക മാസികയുടെ പുറംചട്ടയിൽ ഫെർഗൂസന്റെ മുഖചിത്രം അച്ചടിച്ചിരുന്നു.
ജെനെറേഷൻസ്(1994–2010; 2014–2016)
1994-ൽ, പ്രധാന വേഷമായ തൗമൊഗാലെയുടെ ഭാര്യയും ആർച്ചി മൊറോക്കയുടെ സഹോദരിയുമായ കരാബോ മൊറോകയായി മെൻസി എൻ‌ഗുബാനെ, സ്ലിൻഡൈൽ നോഡംഗാല, സോഫി എൻ‌ഡബ എന്നിവരോടൊപ്പം അഭിനയിച്ചു. 2010-ൽ, 16 വർഷമായി കരാബോ മൊറോക്കയുടെ പ്രധാന വേഷത്തിൽ അഭിനയിച്ചതിന് ശേഷം കോന്നി ജെനെറേഷൻസിൽ നിന്ന് "മറ്റ് തൊഴിലവസരങ്ങൾ സ്വീകരിക്കാൻ" പുറപ്പെടുന്നതായി പ്രഖ്യാപിച്ചു. ജെനെറേഷൻസ്: ദി ലെഗസി പുനരാരംഭിക്കാൻ സഹായിക്കുന്നതിനായി നാല് വർഷത്തിന് ശേഷം സോപ്പി ഓപ്പറയിലേക്ക് മടങ്ങിയെത്തിയ ഫെർഗൂസൺ ഒരു നല്ല കുറിപ്പോടെ ജെനെറേഷൻസ് വിട്ടു.
ജെനെറേഷൻസിൽ നിന്ന് 2010-ൽ വിട്ടുപോയതിനുശേഷം, എം-നെറ്റ് ടെലിനോവേല ദി വൈൽഡിൽ പ്രധാന വേഷത്തിൽ അഭിനയിച്ചു. ഇത് ഒരു ആകർഷകമായ ദക്ഷിണാഫ്രിക്കൻ ഗെയിം ഫാമിൽ ആണ് ചിത്രീകരിച്ചത്. 2013 ഏപ്രിലിൽ ഇത് റദ്ദാക്കുന്നതുവരെ അവർ തന്റെ യഥാർത്ഥ ജീവിത ഭർത്താവ് ഷോന ഫെർഗൂസനോടൊപ്പം ഇതിൽ അഭിനയിച്ചു.
ഫെർഗൂസൺ ഫിലിംസ് (2010 - ഇന്നുവരെ)
കോന്നിയും ഭർത്താവ് ഷോനയും 2010-ൽ ടെലിവിഷൻ കമ്പനിയായ ഫെർഗൂസൺ ഫിലിംസ് ആരംഭിച്ചു. അവരുടെ ആദ്യത്തെ നിർമ്മാണമായ റോക്ക്‌വില്ലെ മൂന്ന് വർഷത്തിന് ശേഷം എം-നെറ്റ് നിർമ്മിച്ചു. ഇഗാസി, ദി ഗിഫ്റ്റ്, ദി ത്രോൺ, ദി ക്യൂൻ, ദി റിവർ, ദി ഇംപോസ്റ്റർ എന്നിവയാണ് മറ്റ് നിർമ്മാണങ്ങൾ. ഇവർ മിക്കപ്പോഴും സ്വന്തം നിർമ്മാണത്തിൽ തന്നെ അഭിനയിക്കുന്നു. ഉദാഹരണത്തിന്, ദി ക്വീനിൽ ഹാരിയറ്റ് ഖോസയുടെ വേഷം കോന്നി അവതരിപ്പിച്ചിരുന്നു.
2018-ലെ ദക്ഷിണാഫ്രിക്കൻ ഫിലിം ആൻഡ് ടെലിവിഷൻ അവാർഡുകളിൽ ദി ക്വീൻ നിരവധി വിഭാഗങ്ങളിൽ നാമനിർദേശം ചെയ്തു.
ഫെർഗൂസൺ 2008-ൽ ട്രൂ സെൽഫ് എന്ന സുഗന്ധവും 2014-ൽ ഒരു ലോഷനും പുറത്തിറക്കി.
സ്വകാര്യ ജീവിതം
ഫെർഗൂസൺ സഹ നടൻ നിയോ മാറ്റ്സുനിയാനെ വിവാഹം കഴിച്ചു. 1993 മുതൽ 1998 വരെ ഈ വിവാഹബന്ധം തുടർന്നു. അദ്ദേഹത്തിന്റേതായ ലെസെഡി മാറ്റ്സുനിയാൻ (ജനനം: ഡിസംബർ 31, 1992) എന്ന ഒരു മകളുണ്ട്. 2001 നവംബറിൽ, മാറ്റ്സുനിയാനുമായി വിവാഹമോചനം നേടുകയും 3 വർഷത്തിനുശേഷം, നടനും സംവിധായകനുമായ ഷോണ ഫെർഗൂസണെ വിവാഹം കഴിക്കുകയും ചെയ്തു. ഈ ദമ്പതികൾക്ക് അലീഷ്യ ഏഞ്ചൽ ഫെർഗൂസൺ (ജനനം: 7 ജൂൺ 2002) എന്ന ഒരു മകളുണ്ട്.
പുറംകണ്ണികൾ
വർഗ്ഗം:1970-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ബന്ദ സിങ് ബഹദൂർ
ബന്ദ സിങ് ബഹദുർ (ലച്മൻ ദേവ്) ബന്ദ ബഹദൂർ, ലച്മൻ ദാസ്, മദോ ദാസ് എന്നീ പേരുകളിൽ അറിയപ്പെടുന്ന സിക്ക് മിലിട്ടറി കമാന്റർ ആണ്. 1670 ഒക്ടോബർ 27 നു ജനിച്ച അദ്ദേഹം സന്യാസം സ്വീകരിക്കാൻ വേണ്ടി പതിനഞ്ചാം വയസിൽ തന്നെ വീട് വിട്ടിറങ്ങി. അങ്ങനെ കിട്ടിയ പേരാണ് മദോ ദാസ്. ഗോദാവരി നദീ തീരത്തുള്ള നാന്ദത് എന്ന സ്ഥലത്ത് അദ്ദേഹം തന്റെ ആശ്രമം പണി കഴിപ്പിച്ചു. 1708 സപ്റ്റംബറിൽ അവിടെ അദ്ദേഹത്തെ ഗുരു ഗോബിന്ദ് സിങ് സന്ദർശിക്കുകയും ബന്ദ ബഹദൂർ അദ്ദേഹത്തിന്റെ ശിഷ്യത്വം സ്വീകരിക്കുകയും ചെയ്തു. അപ്പോൾ അദ്ദേഹം നൽകിയ പേരാണ് ബന്ദ സിങ് ബഹദൂർ. ഗുരു ഗോബിന്ദ് സിങിന്റെ അനുഗ്രഹവും അദ്ദേഹം നൽകിയ അധികാരവുമായി ആളുകളുടെ ഒരു യോഗം വിളിച്ച് ചേർത്തു. അവരുമായി അദ്ദേഹം മുഗൾ സാംരാജ്യത്തിനെതിരെ പട പൊരുതി.
അവലംബം
വർഗ്ഗം:ഇന്ത്യൻ സിഖുകാർ
മഗ്ഗർ മുതല
പുറത്തേക്കുള്ള കണ്ണികൾ
വർഗ്ഗം:പാകിസ്താന്റെ ദേശീയ പ്രതീകങ്ങൾ
പ്രഭാത് കുമാർ മുഖോപാധ്യയ്
പ്രഭാത് കുമാർ മുഖോപാധ്യായ് (3 ഫെബ്രുവരി 1873 – 5 ഏപ്രിൽ 1932) .അറിയപ്പെടുന്ന ഒരു ബംഗാളി എഴുത്തുകാരനായിരുന്നു. ഇന്നത്തെ പശ്ചിമ ബംഗാളിലെ പുർബ ബർധമാൻ ജില്ലയിലെ ധാത്രിഗ്രാമിൽ അമ്മാവന്റെ വീട്ടിലാണ് അദ്ദേഹം ജനിച്ചത്. പശ്ചിമ ബംഗാളിലെ ഹൂഗ്ലി ജില്ലയിലെ ഗുറാപ് ആയിരുന്നു അദ്ദേഹത്തിന്റെ ജന്മദേശം
സ്വകാര്യ ജീവിതം
1888-ൽ ജമാൽപൂർ ഹൈസ്കൂളിൽ പ്രവേശന പരീക്ഷ പാസായി. 1891-ൽ പട്‌ന കോളേജിൽ നിന്ന് ഫൈൻ ആർട്‌സ് ബിരുദം  നേടി. 1895-ൽ അദ്ദേഹം ബാച്ചിലേർസ് ബിരുദം നേടി, തുടർന്ന് ലണ്ടനിൽ വിദേശത്ത് പഠിക്കാൻ പോയി. 1901 മുതൽ 1903 വരെ ലണ്ടനിൽ നിയമം പഠിച്ചു.
1903-ൽ, ബാരിസ്റ്ററായ ശേഷം, ഡാർജിലിംഗ്, രംഗ്പൂർ, ഗയ എന്നിവിടങ്ങളിൽ അഭിഭാഷകനായി ജോലി നോക്കുവാൻ അദ്ദേഹം ബംഗാളിലേക്ക് മടങ്ങി. 1916-ൽ കൽക്കട്ട സർവകലാശാലയിൽ പ്രൊഫസറാകുന്നതുവരെ അദ്ദേഹം ഈ പ്രദേശങ്ങളിൽ നിയമപരിശീലനം നടത്തി. 1932-ലെ അദ്ദേഹത്തിന്റെ മരണം വരെ അവിടെ പ്രൊഫസർ ആയി സേവനമനുഷ്ഠിച്ചു
കൃതികൾ
പ്രഭാത് കുമാർ മുഖോപാധ്യായ ബംഗാളി സാഹിത്യത്തിൽ വളരെ പ്രശസ്തനും പ്രഗത്ഭനുമായ എഴുത്തുകാരനായിട്ടാണ് അറിയപ്പെടുന്നത്. രവീന്ദ്രനാഥ ടാഗോറിന് ശേഷം അറിയപ്പെടുന്ന ചെറുകഥാകൃത്ത്. നോവലുകളും ചെറുകഥകളും കവിതകളും അദ്ദേഹം എഴുതി. സ്‌കൂളിൽ പഠിക്കുമ്പോൾ തന്നെ അദ്ദേഹത്തിന്റെ കവിതകൾ ബംഗാളി ആനുകാലികമായ ഭാരതിയിൽ പ്രസിദ്ധീകരിച്ചിരുന്നു. ജീവിതത്തെ ലാഘവത്തോടെയും ലളിതമായും നോക്കിക്കാണുന്നതിനെ അടിസ്ഥാനമാക്കിയുള്ള ചെറുകഥകൾ എഴുതി അദ്ദേഹം പ്രശസ്തി നേടി. തന്റെ കരിയറിൽ നൂറിലധികം കഥകളും പതിനാല് നോവലുകളും അദ്ദേഹം എഴുതി.
ചിലപ്പോൾ ശ്രീ ജനോർചന്ദ്ര ശർമ്മ, ശ്രീമതി രാധാമണി എന്നീ രണ്ട് വ്യാജ പ്പരുകളിൽ അദ്ദേഹം എഴുതി.
അദ്ദേഹത്തിന്റെ രചനകളെ അംഗീകരിക്കുന്നതിനായി കുന്തലിൻ ബഹുമതി ലഭിച്ചു.
ബാഹ്യ കണ്ണികൾ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:1932-ൽ മരിച്ചവർ വർഗ്ഗം:1873-ൽ ജനിച്ചവർ വർഗ്ഗം:ബംഗാളി-ഭാഷാ എഴുത്തുകാർ വർഗ്ഗം:ബംഗാളി സാഹിത്യകാരന്മാർ
ന്യുയിക്സട്ട്, അലാസ്ക
ന്യുയിക്സട്ട് (Noak-sit) നോർത്ത് സ്ലോപ്പ് ബറോയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. ഈ പട്ടണത്തിലെ ജനസംഖ്യ 2000 ലെയും 2010 ലെയും സെൻസസുകൾ അനുസരിച്ച് യഥാക്രമം 433, 402 എന്നിങ്ങനെയാണ്.
ചരിത്രം
കോൾവില്ലെ നദീമുഖത്തിലെ തുരുത്ത് പരമ്പരാഗതമായി ഇനുപ്യാറ്റ് വർഗ്ഗക്കാർ ഒത്തുകൂടുന്ന സ്ഥലവും മീൻ പിടുത്തത്തിനും വേട്ടയ്ക്കും പറ്റിയ ഒരു പ്രദേശവുമാണ്. ബറോയിൽ നിന്നും 27 കുടുംബങ്ങൾ ഈ ഭാഗത്തേയ്ക്കു താമസിക്കുവാന് വന്ന കാലത്ത്, ആർട്ടിക് സ്ലോപ്പ് പ്രദേശിക ഭരണകൂടം 1974 ൽ ഇവിടെ വില്ലേജ് സ്ഥാപിക്കുകയും 1975 ൽ സംയോജിപ്പിച്ച് ഇതൊരു സെക്കൻറ് ക്ലാസ് പട്ടണമായി ഉയർത്തുകയും ചെയ്തു. സ്ഥിരമായ പാർപ്പിടങ്ങൾ നിർമ്മിക്കുന്നതുവരെ പട്ടണത്തിലെ പുതിയ താമസക്കാർ ഏകദേശം 18 മാസത്തോളം ടെൻറുകളിലാണ് വസിച്ചിരുന്നത്. ബറോയിൽ നിന്നുള്ള ചരക്കു വിമാനങ്ങളും യാത്രാവിമാനങ്ങളും ന്യുയിക്സട്ട് എയർപോർട്ടു വഴി സാധനങ്ങളും സേവനങ്ങളുമെത്തിക്കുന്നു. വർഷത്തിൽ നാലു മാസത്തോളം ന്യുയിക്സട്ട് നിവാസികൾക്ക് ഡാൽട്ടൺ ഹൈവേയിലേക്കുള്ള വഴി പ്രവേശിക്കുവാൻ സാധിക്കുന്നു.
ഭൂമിശാസ്ത്രം
ന്യുയിക്സട്ട് പട്ടണത്തിൻറെ അക്ഷാംശ രേഖാംശങ്ങൾ 70°12′59″N 151°0′21″W (70.216338, -151.005725). ബ്യൂഫോർട്ട് കടൽത്തീരത്തുനിന്ന് ഏകദേശം 35 മൈൽ (56 കി.മീ.) അകലെ നോർത്ത് സ്ലോപ്പ് ബറോയിലെ നെച്ചെലിക് ചാനലിലാണ് ന്യുയിക്സട്ട് പട്ടണം സ്ഥിതി ചെയ്യുന്നത്. കോൾവില്ലെ നദിയുടെ ഏകദേശം 18 മൈൽ തെക്കുഭാഗത്തായിട്ടാണ് ഈ പട്ടണം. ബറോയിലേയ്ക്ക് ഇവിടെ നിന്നുള്ള ദൂരം 136 മൈലാണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം, പട്ടണത്തിൻറെ ആകെ വിസ്തൃതി 9.2 സ്ക്വയർ മൈലാണ് (24 km2). ശിശിരാകാലത്ത് ന്യുയിക്സട്ടിലെത്തനാൻ വഴി ഐസ് റോഡാണുപയോഗിക്കുന്നത്.
1886
PAGE UNDER CONSTRUCTION
വർഗ്ഗം:1880-കൾ
ഊസൈറ്റ്
ഒരു ഊസൈറ്റ് ( UK : / ˈoʊəs aɪt /, US : / ˈoʊoʊ- / ), oöcyte അല്ലെങ്കിൽ ovocyte പ്രത്യുൽപാദനത്തിൽ ഉൾപ്പെട്ടിരിക്കുന്ന ഒരു സ്ത്രീ ഗമീറ്റോടോസൈറ്റ് അല്ലെങ്കിൽ ബീജകോശമാണ്. മറ്റൊരു വിധത്തിൽ പറഞ്ഞാൽ, ഇത് ഒരു പക്വതയെത്തിയിട്ടില്ലാത്ത അണ്ഡമാണ്. സ്ത്രീകളിലെ ഗമീറ്റോജെനസിസ് സമയത്ത് അണ്ഡാശയത്തിലെ ഗര്ഭപിണ്ഡത്തിൽ നിന്ന് ഒരു ഊസൈറ്റ് ഉത്പാദിപ്പിക്കപ്പെടുന്നു. സ്ത്രീ ബീജകോശങ്ങൾ ഒരു പ്രൈമോർഡിയൽ ജേം സെൽ (പിജിസി) ഉത്പാദിപ്പിക്കുന്നു, അത് പിന്നീട് മൈറ്റോസിസിന് വിധേയമാവുകയും ഊഗോണിയ രൂപപ്പെടുകയും ചെയ്യുന്നു. ഓജനിസിസ് സമയത്ത്, ഓഗോണിയ പ്രാഥമിക ഊസൈറ്റുകളായി മാറുന്നു. ക്രയോകൺസർവേഷനായി (ശീതികരിച്ച് സൂക്ഷിക്കവുന്നവ) ശേഖരിക്കാവുന്ന ജനിതക വസ്തുക്കളുടെ ഒരു രൂപമാണ് ഊസൈറ്റ്. ലഘുചിത്രം|304x304ബിന്ദു|Diagram showing the reduction in number of the [[chromosomes in the process of maturation of the ovum; the process is known as meiosis.]]
രൂപീകരണം
ഒരു ഊസൈറ്റിന്റെ രൂപവത്കരണത്തെ ഊസൈറ്റോജെനിസിസ് എന്ന് വിളിക്കുന്നു, ഇത് ഊജനിസിസിന്റെ ഭാഗമാണ്. ഗര്ഭപിണ്ഡത്തിന്റെ കാലഘട്ടത്തിൽ പ്രാഥമിക അണ്ഡാശയങ്ങളുടെ രൂപീകരണത്തിനും അതിന് ശേഷം അണ്ഡോത്പാദനത്തിന്റെ ഭാഗമായി ദ്വിതീയ അണ്ഡാശയത്തിനും കാരണമാകുന്നു.
റഫറൻസുകൾ
വർഗ്ഗം:കോശങ്ങൾ
കൊസാചോക്ക്
പതിനാറാം നൂറ്റാണ്ടിൽ കോസാക്കുകളിൽ നിന്ന് ഉത്ഭവിച്ച ഒരു പരമ്പരാഗത ഉക്രേനിയൻ നാടോടി നൃത്തമാണ് കൊസാചോക്ക് (ഉക്രേനിയൻ: кoзачо́к; ബെലാറഷ്യൻ: казачо́к; റഷ്യൻ: казачо́к). 17, 18 നൂറ്റാണ്ടുകളിൽ ഇത് സമകാലീന ഉക്രെയ്നിലും യൂറോപ്പിലെ കുലീന ദർബാറുകളിലും അവതരിപ്പിക്കപ്പെട്ടു. സ്ത്രീ നയിക്കുകയും പുരുഷൻ പിന്തുടരുകയും അവരുടെ രൂപങ്ങൾ അനുകരിക്കുകയും ചെയ്യുന്നു. കൈകൊട്ടിക്കൊണ്ട് ചലന വ്യതിയാനങ്ങളെ സ്ത്രീ സൂചിപ്പിക്കുന്നു. പതിനേഴാം നൂറ്റാണ്ടിൽ യൂറോപ്പിലെ ദർബാർ സംഗീതത്തിൽ കൊസാചോക്ക് ഫാഷനായി മാറി.
"കൊസാചോക്ക്" എന്ന പദം 16 മുതൽ 19 വരെ നൂറ്റാണ്ടിലെ ഉക്രേനിയൻ സഞ്ചാരികളുടെ പാവ തിയേറ്ററായ വെർട്ടെപ്പിൽ കണ്ടെത്താൻ കഴിയും. ആദ്യത്തേത് ക്രിസ്തുവിന്റെ ജനനത്തെ നാടകീയമാക്കുന്ന രണ്ട് ഭാഗങ്ങൾ ഉൾക്കൊള്ളുന്ന വെർട്ടെപ്പ് നാടകങ്ങളിൽ രണ്ടാമത്തേത് മതേതര ഇതിവൃത്തം, പലപ്പോഴും ധാർമ്മിക കഥയായിരുന്നു. റഷ്യയിൽ കുബാൻ കസാചോക്ക്(തെക്കൻ റഷ്യയിലെ ക്രാസ്നോഡാർ മേഖല), ടെർ കസാചോക്ക് (വടക്കൻ കോക്കസസ് മേഖല) എന്നീ കൊസാചോക്ക് നൃത്തത്തിന്റെ വ്യത്യസ്ത പതിപ്പുകൾ നിലവിലുണ്ട്. ചരിത്രപരമായി ഈ പ്രദേശങ്ങളിൽ പ്രധാനമായും ഉക്രേനിയൻ ജനസംഖ്യയുണ്ടായിരുന്നുവെങ്കിലും സോവിയറ്റ് കാലഘട്ടത്തിൽ നാടകീയമായും മനഃപൂർവ്വമായും കുറഞ്ഞു.
ഉക്രെയ്നിൽ ഇത് പലപ്പോഴും സപ്പോരിഷ്യൻ പ്രദേശത്തു നിന്നുള്ള കോസാക്കുകളെ കേന്ദ്രീകരിച്ചുള്ള ഒരു സന്തോഷകരമായ ആഘോഷമായിരുന്നു. അവർ പാടുകയും ബന്ദുറ വായിക്കുകയും നൃത്തം ചെയ്യുകയും ചെയ്തു. ഈ നൃത്തം "വെർട്ടെപ്നി കൊസാചോക്ക്" എന്നറിയപ്പെട്ടു. അക്ഷരാർത്ഥത്തിൽ "വെർട്ടെപ്പിൽ നിന്നുള്ള ഒരു കോസാക്ക്" എന്നാണ് അർത്ഥമാക്കുന്നത്. ഒപ്പം ഉജ്ജ്വലമായ കൊസാക് സ്വഭാവത്തിന്റെ എല്ലാ സവിശേഷതകളും പ്രദർശിപ്പിക്കുകയും ചെയ്തു. കിഴക്കൻ സ്ലാവിക് നൃത്തങ്ങളിൽ റഷ്യയുടെ പടിഞ്ഞാറൻ-മധ്യ പ്രദേശങ്ങളായ ബെൽഗൊറോഡ് ഒബ്ലാസ്റ്റ് ഒരു പ്രധാന പങ്ക് വഹിച്ചു. റഷ്യയിൽ, ചരിത്രപരമായി ഒരു വലിയ ഉക്രേനിയൻ ജനസംഖ്യയുള്ള ബെൽഗൊറോഡിലെ കൊസാചോക്ക് പ്രദേശം പോലുള്ള നിരവധി സാംസ്കാരിക നിധികൾ അവയുടെ വേരുകളിലൂടെ കണ്ടെത്താൻ കഴിയും.
ഉക്രേനിയൻ നൃത്തത്തിന്റെ ക്രമീകരണത്തിനും ലോകമെമ്പാടുമുള്ള പ്രവർത്തനങ്ങൾക്കും പേരുകേട്ട ഉക്രേനിയൻ നൃത്തസംവിധായകനും നർത്തകനുമായ വാസിൽ അവ്രാമെങ്കോ, ഒന്നു മുതൽ നാല് വരെയുള്ള ദമ്പതികളുടെ പോഡിലിയ പ്രദേശത്തെ തദ്ദേശിയായ "കൊസാചോക്ക് പോഡിൽസി" എന്ന കോസാക്ക് കോർട്ട്ഷിപ്പ് നൃത്തത്തിന് പ്രശസ്തനായിരുന്നു. 1917-1921 കാലഘട്ടത്തിൽ ഉക്രേനിയൻ നാടകകൃത്തും എഴുത്തുകാരനുമായ മാർക്കോ ക്രോപിവ്നിറ്റ്സ്കിയുടെ നാടകങ്ങൾ ഉൾപ്പെടെ നാടക തലമുറകളിൽ അവതരിപ്പിച്ച നൃത്തങ്ങളുടെ ശേഖരത്തിലെ ഉറവിടങ്ങളിൽ നിന്ന് നടത്തിയ നാടകവേലയിൽ നിന്നാണ് അദ്ദേഹം "കൊസാചോക്ക് പോഡിൽസ്കി" പഠിച്ചത്.
പതിനെട്ടാം നൂറ്റാണ്ടിൽ പോളിഷ് സംഗീതത്തിൽ കൊസാചോക്ക് മെലഡികൾ ഉപയോഗിച്ചു.
ഉറവിടങ്ങൾ
വർഗ്ഗം:ഉക്രേനിയൻ നാടോടി നൃത്തങ്ങൾ
സ്ത്രീ എഴുത്തുകാരുടെ പട്ടിക
വർഗ്ഗം:സ്ത്രീ എഴുത്തുകാർ
1862
PAGE UNDER CONSTRUCTION
ഏമൺ ഡി വലേര, ജൂനിയർ
എമോൺ ഡി വലേര ജൂനിയർ (11 ഒക്ടോബർ 1913 - 9 ഡിസംബർ 1986) ഒരു ഐറിഷ് പ്രസവചികിത്സകനും ഗൈനക്കോളജിസ്റ്റുമായിരുന്നു. ഇംഗ്ലീഷ്:Éamon de Valera, Jnr
ജീവിതരേഖ
സിനാഡിൻ (മുമ്പ്, ഫ്ലാനഗൻ), എമോൺ ഡി വലേര ദമ്പതികളുടെ മൂന്നാമത്തെ കുട്ടിയായിരുന്നു അദ്ദേഹം. അദ്ദേഹത്തിൻറെ അമ്മയും അച്ഛനും സ്കൂൾ അധ്യാപകരായിരുന്നു. അദ്ദേഹത്തിന്റെ പിതാവായ താവോസീച്ച് പിന്നീട് ഒരു ഐറിഷ് വിപ്ലവ നേതാവും അയർലണ്ടിന്റെ പ്രസിഡന്റുമായിരുന്നു. ചെറുപ്പത്തിൽ, ഡി വലേര ജൂനിയർ തന്റെ പിതാവിന്റെ അടുത്ത സുഹൃത്തായ ധനികനും ഗൈനക്കോളജിസ്റ്റും ഫിയന്ന ഫെയ്ലിൻ പാർട്ടിയുടെ സ്ഥാപക അംഗവുമായിരുന്ന  ഡോ. റോബർട്ട് ഫർണാനിൽ നിന്ന് പ്രചോദനം ഉൾകൊണ്ട് വൈദ്യശാസ്തം പഠിക്കാൻ തീരുമാനിച്ചു.
ഡബ്ലിനിലെ വെസ്റ്റ്‌ലാൻഡ് റോവിലെ ക്രിസ്ത്യൻ ബ്രദേഴ്‌സ് പ്രൈമറി സ്‌കൂൾ, ബ്രേ, ബ്ലാക്ക്‌റോക്ക് കോളേജ്, ഒടുവിൽ യൂണിവേഴ്‌സിറ്റി കോളേജ് ഡബ്ലിൻ (യുസിഡി) എന്നിവിടങ്ങളിൽനിന്ന് അദ്ദേഹം 1936-ൽ ഫസ്റ്റ് ക്ലാസ് ഓണേഴ്‌സ് ബിരുദം നേടി. 1944-ൽ അദ്ദേഹം ഒരു ഡോക്ടറായി യോഗ്യത നേടുകയും 1947-ൽ അദ്ദേഹം അയർലണ്ടിലെ റോയൽ കോളേജ് ഓഫ് ഫിസിഷ്യൻസിൽ പ്രവേശിക്കുകയും ചെയ്തു.
1941 ഏപ്രിലിൽ ഡോണഗലിലെ കാർഡോനാഗിൽ നിന്നുള്ള സാറാ ഒ'ഡോഹെർട്ടിയെ അദ്ദേഹം വിവാഹം കഴിച്ചു. അവർക്ക് എമോൺ (1944), മെയർ (1945) എന്നീ രണ്ട് കുട്ടികളുണ്ടായിരുന്നു. സെന്റ് ലൂക്ക്സ് ഹോസ്പിറ്റൽ, നാഷണൽ മെറ്റേണിറ്റി ഹോസ്പിറ്റൽ, ജെയിംസ് കനോലി മെമ്മോറിയൽ ഹോസ്പിറ്റൽ, മാറ്റർ ഹോസ്പിറ്റൽ എന്നിവിടങ്ങളിൽ അദ്ദേഹം ജോലി ചെയ്തു. 1960-ൽ യുസിഡിയിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറായി. യുഎസിലും കാനഡയിലും ഗസ്റ്റ് ലക്ചററായിരുന്നു. 1970-ൽ ലണ്ടനിലെ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിലേക്ക് തിരഞ്ഞെടുക്കപ്പെട്ടു, താമസിയാതെ അമേരിക്കൻ കോളേജ് ഓഫ് സർജൻസിന്റെ ഫെലോ ആയി. 1983-ൽ യുസിഡിയിൽ നിന്ന് വിരമിച്ചെങ്കിലും മെറ്റർ ഹോസ്പിറ്റലിൽ കൺസൾട്ടന്റ് ഗൈനക്കോളജിസ്റ്റായി തുടർന്നു. മികച്ച അക്കാദമിക്, ഗൈനക്കോളജിക്കൽ സർജൻ എന്നാണ് അദ്ദേഹത്തെ പലരും വിശേഷിപ്പിച്ചത്.
റഫറൻസുകൾ
വർഗ്ഗം:ഭിഷഗ്വരർ വർഗ്ഗം:ഒക്ടോബർ 11-ന് ജനിച്ചവർ വർഗ്ഗം:1913-ൽ ജനിച്ചവർ വർഗ്ഗം:ഡിസംബർ 9-ന് മരിച്ചവർ വർഗ്ഗം:1986-ൽ മരിച്ചവർ
ദേവൻ രാമചന്ദ്രൻ
ദേവൻ രാമചന്ദ്രൻ (ജനനം 19 മാർച്ച് 1968) ( Devan Ramachandran) ഒരു ഇന്ത്യൻ ജഡ്ജിയാണ്. നിലവിൽ കേരള ഹൈക്കോടതി ജഡ്ജിയാണ്. കേരള സംസ്ഥാനത്തിന്റെയും കേന്ദ്ര ഭരണ പ്രദേശമായ ലക്ഷദ്വീപിന്റെയും പരമോന്നത നീതിന്യായ കോടതിയാണ് കേരള ഹൈക്കോടതി.
ആദ്യകാല ജീവിതവും വിദ്യാഭ്യാസവും
ദേവൻ രാമചന്ദ്രൻ എളമക്കര ഭവൻസ് വിദ്യാ മന്ദിറിൽ നിന്ന് സ്‌കൂൾ വിദ്യാഭ്യാസവും തേവര സേക്രഡ് ഹാർട്ട് കോളേജിൽ നിന്ന് പ്രീഡിഗ്രിയും എറണാകുളത്തെ ഗവൺമെന്റ് ലോ കോളേജിൽ നിന്ന് നിയമ ബിരുദവും നേടി.
കരിയർ
പിതാവ് സീനിയർ അഡ്വക്കേറ്റ് ശ്രീ. എം.പി.ആർ.നായരുടെ (ബാരിസ്റ്റർ-ഇൻ-ലോ ( മിഡിൽ ടെമ്പിൾ - ലണ്ടൻ)) മാർഗനിർദേശപ്രകാരം 1991-ൽ അദ്ദേഹം അഭിഭാഷകനായി പ്രാക്ടീസ് ആരംഭിച്ചു. കോർപ്പറേറ്റ്, കമ്പനി, ഭരണഘടനാ വിഷയങ്ങൾ ഉൾപ്പെടെ വിവിധ ആധുനിക നിയമ ശാഖകളിൽ അദ്ദേഹം പ്രാക്ടീസ് ചെയ്തു. അദ്ദേഹത്തിന്റെ ശ്രേഷ്ഠതയ്ക്കുള്ള അംഗീകാരമായി, കേവലം 35 വയസ്സുള്ളപ്പോൾ, കേരള ഹൈക്കോടതി അഭിഭാഷകനായി/ഉപദേശകനായി ശ്രീ ദേവൻ രാമചന്ദ്രന്റെ സേവനങ്ങൾ ഉപയോഗിച്ചു, ഇതുവരെ അങ്ങനെ ചെയ്യുന്ന ഏറ്റവും പ്രായം കുറഞ്ഞയാളായി അദ്ദേഹം മാറി. റിസർവ് ബാങ്ക് ഓഫ് ഇന്ത്യയുടെ പ്രധാന സാമ്പത്തിക ഉപദേശക സംവിധാനമായ ഇന്ത്യൻ ബാങ്ക്സ് അസോസിയേഷൻ ഉൾപ്പെടെയുള്ള സിബിഎസ്ഇ, വിവിധ സ്വകാര്യ, പൊതു കമ്പനികൾ, വിവിധ ബാങ്കിംഗ്, ധനകാര്യ സ്ഥാപനങ്ങൾ എന്നിവയുടെ സ്റ്റാൻഡിംഗ് കൗൺസലായി ശ്രീ ദേവൻ രാമചന്ദ്രൻ പ്രവർത്തിച്ചു.
നേട്ടങ്ങൾ
2015-ൽ കേരള ഹൈക്കോടതി അദ്ദേഹത്തെ 'സീനിയർ അഡ്വക്കേറ്റ്' ആയി നിയമിച്ചു. ജസ്റ്റിസ് ദേവൻ രാമചന്ദ്രനും പിതാവും ആണ് ഇതുവരെ, കേരള ഹൈക്കോടതി 'മുതിർന്ന അഭിഭാഷകർ' ആയി നിയമിച്ച ഏക അച്ഛൻ-മകൻ ദ്വയം.
ഉത്തരേന്ത്യയിൽ നിന്ന് കേരളത്തിലേക്ക് കുട്ടികളെ നിയമവിരുദ്ധമായി കടത്തുന്നതുമായി ബന്ധപ്പെട്ട് ഹൈക്കോടതി സുവോ-മോട്ടോ എടുത്ത പൊതുതാൽപ്പര്യ ഹർജിയിൽ അമിക്കസ് ക്യൂറിയായി (കോടതിയുടെ സുഹൃത്ത്) സഹായിക്കാൻ അഭിഭാഷകനായിരിക്കെ കേരള ഹൈക്കോടതി ജസ്റ്റിസ് ദേവനെ നിയമിച്ചിരുന്നു.
പൊതുജീവിതത്തെ സ്വാധീനിച്ച വിധിന്യായങ്ങളുടെ പേരിൽ പേരിൽ 2019-ൽ ഇന്ത്യൻ എക്‌സ്പ്രസ് ദിനപത്രം ജസ്റ്റിസ് ദേവൻ രാമചന്ദ്രന്  ന്യൂസ് മേക്കർ പുരസ്കാരം നൽകി അംഗീകരിച്ചു.
ശ്രദ്ധേയമായ കേസുകൾ
സമീപകാല സുപ്രധാനമായ ഒരു വിധിന്യായത്തിൽ, ജസ്റ്റിസ് ദേവൻ രാമചന്ദ്രൻ പൗരന്മാർക്കെതിരെ അനാദരവും അധിക്ഷേപകരവുമായ വാക്കുകളും വാക്കേറ്റങ്ങളും ഉപയോഗിക്കുന്നത് "കൊളോണിയൽ കീഴടക്കാനുള്ള തന്ത്രങ്ങളുടെ അവശിഷ്ടങ്ങൾ" ആണെന്നും അതിനാൽ ഭരണഘടനാ വിരുദ്ധമാണെന്നും പ്രഖ്യാപിച്ചു. പൗരന്മാരെ അഭിസംബോധന ചെയ്യാൻ "എട", "പൊടി", "നീ" തുടങ്ങിയ അനാദരവുള്ള വാക്കുകൾ ഉപയോഗിക്കരുതെന്ന് സംസ്ഥാന പോലീസ് മേധാവി ഇപ്പോൾ എല്ലാ ഉദ്യോഗസ്ഥർക്കും സർക്കുലർ നൽകിയിട്ടുണ്ട്. 2018-ൽ അദ്ദേഹം മറ്റൊരു വിധി പുറപ്പെടുവിക്കുകയും, പോലീസ് സേന ആധുനികവും പരിഷ്കൃതവും പ്രൊഫഷണൽതുമായ ഒരു സേനയായി പ്രവർത്തിക്കുന്നുവെന്ന് ഉറപ്പാക്കാൻ സംസ്ഥാന പോലീസ് മേധാവിയോട് നിർദ്ദേശിച്ചു.
കേരളത്തെ നിക്ഷേപ സൗഹൃദ കേന്ദ്രമാക്കാനുള്ള നീക്കത്തിൽ, ട്രേഡ് യൂണിയനുകളുടെ ദീർഘകാലമായി തുടരുന്ന ദുഷ്പ്രവണതകൾ (മലയാളത്തിൽ "നോക്കുകൂലി" എന്ന് വിളിക്കുന്നു) പണം തട്ടിയെടുക്കുന്നത് നിയമവിരുദ്ധമാണെന്ന് ജസ്റ്റിസ് രാമചന്ദ്രൻ പറഞ്ഞു.
സമീപകാലത്ത്, ജസ്റ്റിസ് ദേവൻ രാമചന്ദ്രനും ജസ്റ്റിസ് കൗസർ എടപ്പഗത്തും കോവിഡ് 19 പാൻഡെമിക്കുമായി ബന്ധപ്പെട്ട് നിരവധി സുപ്രധാന വിഷയങ്ങൾ ഉന്നയിച്ചു. സ്വകാര്യ ആശുപത്രികളിലെ കൊവിഡ് ചികിത്സാ ചെലവ് നിയന്ത്രിക്കുക എന്നതായിരുന്നു ഏറ്റവും പ്രധാനം.
2020-ൽ, കേരളത്തിലെ കോവിഡ്-19 സംശയിക്കുന്ന രോഗികളുടെയും വ്യക്തികളുടെയും വിവരങ്ങൾ പ്രോസസ്സ് ചെയ്യുന്നതിന് "സ്പ്രിങ്ക്ലർ" എന്ന അമേരിക്കൻ കമ്പനിക്ക് കേരള സർക്കാർ അനുവദിച്ച വിവാദ കരാറുമായി ബന്ധപ്പെട്ട് ജസ്റ്റിസ് രാമചന്ദ്രൻ രചിച്ച ശ്രദ്ധേയമായ ഉത്തരവ്. ഉത്തരവിലൂടെ,  ജസ്റ്റിസ് രവിക്കൊപ്പം ഇരിക്കുന്ന ജസ്റ്റിസ് രാമചന്ദ്രൻ, പ്രോസസ്സിംഗിനായി സ്പ്രിംഗ്ളറിന് കൈമാറുന്നതിന് മുമ്പ് മുഴുവൻ ഡാറ്റയും അജ്ഞാതമാക്കാൻ സർക്കാരിനോട് നിർദ്ദേശിച്ചു; കരാറിലെ രഹസ്യസ്വഭാവമുള്ള വ്യവസ്ഥകൾക്ക് വിരുദ്ധമായി എന്തെങ്കിലും രഹസ്യസ്വഭാവ ലംഘനം നടത്തുന്നതിൽ നിന്നും അല്ലെങ്കിൽ ഡാറ്റ കൈകാര്യം ചെയ്യുന്നതിൽ നിന്നും സ്പ്രിങ്ക്ലറിനെ കൂടുതൽ തടയുന്നു. കൊളംബിയ യൂണിവേഴ്‌സിറ്റി ജേണൽ ഈ ഉത്തരവിനെ ഡാറ്റാ പരിരക്ഷയുടെ കോണിൽ നിന്ന് "അസാധാരണ"മാണെന്ന് പ്രശംസിച്ചു.
കൊച്ചി നഗരത്തിലും കേരളത്തിന്റെ മറ്റു ഭാഗങ്ങളിലും റോഡുകളുടെ ശോച്യാവസ്ഥയും വെള്ളപ്പൊക്കവും ജസ്റ്റിസ് രാമചന്ദ്രൻ മുഖേന ഹൈക്കോടതിയെ അലട്ടുന്നുണ്ട്. എന്നാൽ ഇതിനിടയിൽ ഒരു യുവാവ് കുഴിയിൽ വീണു മരിക്കുകയും ജസ്റ്റിസ് രാമചന്ദ്രൻ സ്വമേധയാ ഇത് ശ്രദ്ധിക്കുകയും അടിയന്തര നിർദ്ദേശങ്ങൾ നൽകുകയും ചെയ്തു, അതേ സമയം അപകടത്തിലേക്ക് നയിച്ച വ്യവസ്ഥാപരമായ പരാജയത്തിന് ഇരയുടെ കുടുംബത്തോട് ക്ഷമാപണം നടത്തി.
പൊതു നിരത്തിൽ പൊട്ടിയ ഓവർഹെഡ് ലൈനിൽ നിന്ന് ഒരു കാൽനടയാത്രക്കാരൻ വൈദ്യുതാഘാതമേറ്റ് മരിച്ച സംഭവത്തിൽ പ്രതികരിച്ച ജസ്റ്റിസ് ദേവൻ, ഇലക്ട്രിസിറ്റി ബോർഡിനെതിരെ സ്വമേധയാ കേസെടുക്കുകയും ഭാവിയിൽ ഇത് ഒഴിവാക്കാൻ നിർദ്ദേശങ്ങൾ നൽകുകയും ചെയ്തു.
പരിസ്ഥിതി, പരിസ്ഥിതി, പ്രകൃതി എന്നിവയുടെ സംരക്ഷണത്തിന്റെയും സംരക്ഷണത്തിന്റെയും ആവശ്യകതയെക്കുറിച്ച് ജസ്റ്റിസ് രാമചന്ദ്രൻ വിധിന്യായങ്ങൾ എഴുതി. ഡിവിഷനിൽ ഇരുന്നുകൊണ്ട് ശബരിമല മലനിരകളിലും ശ്രീകോവിലിലും തീർത്ഥാടകർ നടത്തുന്ന പരമ്പരാഗത വഴിപാടായ "ഇരുമുടിക്കെട്ട്" ഉൾപ്പെടെയുള്ള പ്ലാസ്റ്റിക്കുകളുടെ ഉപയോഗം അദ്ദേഹം നിരോധിച്ചു. ഒറ്റത്തവണ മാത്രം ഉപയോഗിക്കാവുന്ന പ്ലാസ്റ്റിക്കുകൾ കേരളം മുഴുവൻ നിരോധിക്കാൻ ഈ വിധി കേരള സർക്കാരിനെ നിർബന്ധിതമാക്കിയിരിക്കുകയാണ്.
കേരളത്തിലെ പൊതു ഇടങ്ങളിൽ അലക്ഷ്യമായി സ്ഥാപിച്ചിരിക്കുന്ന "ഫ്ലക്സ് ബോർഡുകൾ" പരിസ്ഥിതിക്ക് വരുത്തുന്ന ഭയാനകമായ നാശത്തെക്കുറിച്ച് പ്രതികരിച്ച ജസ്റ്റിസ് ദേവൻ രാമചന്ദ്രൻ, അനധികൃത ഫ്ലെക്സ് ബോർഡുകൾ സ്ഥാപിക്കുന്നതിനും സ്ഥാപിക്കുന്നതിനും കർശനമായ നിയമ നിയന്ത്രണം ഏർപ്പെടുത്താൻ ഉത്തരവിട്ടു. / പരസ്യ ബോർഡുകൾ / പതാകകൾ കേരളത്തിലെ എല്ലാ പൊതു ഇടങ്ങളിലും. ഈ കേസ് ഇപ്പോഴും തീർപ്പുകൽപ്പിക്കാതെ കിടക്കുന്നു, അത്തരം ബോർഡുകൾ നിയമപ്രകാരം പരോക്ഷമായി നിയന്ത്രിക്കപ്പെടുന്നുവെന്ന് ഉറപ്പാക്കാൻ, തുടരുന്ന മന്ദമാസ് (continuing mandamus) എന്ന ലീഗൽ ആശയത്തിന് കീഴിൽ നിരവധി ഉത്തരവുകൾ പുറപ്പെടുവിച്ചിട്ടുണ്ട്. ഈ ഉത്തരവുകളുടെ നേരിട്ടുള്ള ഫലമായി, സംസ്ഥാനത്ത് "ഫ്ലെക്സ് ബോർഡുകൾ" നിരോധിച്ചുകൊണ്ട് കേരള സർക്കാർ ഉത്തരവ് പുറപ്പെടുവിച്ചു.
2017 നവംബറിൽ ജസ്റ്റിസ് ദേവൻ രാമചന്ദ്രൻ, മന്ത്രി പദവി വഹിക്കുന്ന മന്ത്രിക്ക് സ്വന്തം സർക്കാരിനോ അതിന്റെ ഉദ്യോഗസ്ഥർക്കോ എതിരെ കേസ് ഫയൽ ചെയ്യാൻ കഴിയില്ല എന്ന വിധി പ്രസ്താവിച്ചു. കേരളത്തിലെ മുൻ മന്ത്രിയായിരുന്ന ശ്രീ തോമസ് ചാണ്ടി സമർപ്പിച്ച കേസിലാണ് വിധി. 'മന്ത്രിസഭയുടെ രഹസ്യാത്മകത', 'കാബിനറ്റ് ഐക്യദാർഢ്യം' എന്നീ വശങ്ങളെ സ്പർശിക്കുന്നതാണ് വിധി.
2017 ഒക്ടോബറിൽ, ''ടി.എം. തോമസ് v സ്റ്റേറ്റ് ഓഫ് കേരള'' എന്ന കേസിലെ ഒരു വിധിന്യായത്തിൽ, അത്തരം നടപടികളിൽ നിന്ന് കേവലം പുറത്തുള്ള ആളായിരിക്കാതെ, സംസ്ഥാനത്തോടൊപ്പം ക്രിമിനൽ നടപടികളിൽ ഇരകളുടെ സജീവ പങ്കാളിത്തം ഉറപ്പാക്കാൻ സംവിധാനം വേണമെന്ന് ജസ്റ്റിസ് ദേവൻ ആവശ്യപ്പെട്ടിരുന്നു. ഡയറക്‌ടർ ജനറൽ ഓഫ് പോലീസ്, മേൽപ്പറഞ്ഞ വിധിക്ക് അനുസൃതമായി, പ്രസ്തുത വിധിയുടെ നിബന്ധനകൾ അക്ഷരത്തിലും ആത്മാവിലും മാനിക്കുന്നതിനായി ഒരു സർക്കുലർ പുറപ്പെടുവിച്ചു.
സർവ്വകലാശാലകളുടെ സ്വയംഭരണവും സ്വാതന്ത്ര്യവും ഉയർത്തിപ്പിടിച്ച ജസ്റ്റിസ് ദേവൻ അവ ഒരു സർക്കാരിനും വിധേയമല്ലെന്ന് പറഞ്ഞു.
സംസ്ഥാനത്തുടനീളമുള്ള മദ്യശാലകൾക്ക് മുന്നിൽ നീണ്ട മനുഷ്യച്ചങ്ങല (ക്യൂ) "പൗരന്റെ അന്തസ്സിനും ആത്മാഭിമാന നഷ്ടത്തിനും" അപമാനമാണെന്ന് വിശേഷിപ്പിച്ച ജസ്റ്റിസ് രാമചന്ദ്രൻ, ഇത് ഒഴിവാക്കാൻ സംസ്ഥാന എക്സൈസ് വകുപ്പിന് വിവിധ നിർദ്ദേശങ്ങൾ നൽകി - പൗരന്റെ ആത്മാഭിമാനത്തിന് ക്ഷതം പറ്റുന്ന കാര്യങ്ങൾ നീക്കുകയും  മാനുഷിക മൂല്യങ്ങൾ ഉയർത്തിപ്പിടിച്ചും വേണം ഉപഭോക്താക്കളോടുള്ള സമീപനം  എന്ന നിർദ്ദേശം അടക്കം.
2016-ൽ പുറപ്പെടുവിച്ച ഒരു വിധിന്യായത്തിൽ, രാജ്യത്തുടനീളമുള്ള നിയമവിദ്യാഭ്യാസത്തിന്റെ നിലവാരത്തകർച്ചയിൽ ജസ്റ്റിസ് ദേവൻ രാമചന്ദ്രൻ അഗാധമായ വേദനയും ആശങ്കയും പ്രകടിപ്പിച്ചു. രാജ്യത്തുടനീളം നൽകുന്ന നിയമവിദ്യാഭ്യാസം ഭാവിയിലേക്കുള്ള പാതയിലൂടെ (വീക്ഷണം) നടത്തണമെന്ന് ഡിവിഷൻ ബെഞ്ചിൽ വിധി പ്രസ്താവിച്ച ജസ്റ്റിസ് ദേവൻ നിർദ്ദേശിച്ചു.
നീല ദർപൻ
നീൽ ദർപൻ ഒരു ബംഗാളി നാടകമാണ്. ദീനബന്ധു മിത്ര 1858-1859 കാലയളവിലാണ് ഇത് എഴുതിയത്. ഈ നാടകം 1860-ൽ ധാക്കയിൽ നിന്നാണ് പുറത്തിറക്കിയത്. ഈ നാടകം നീലം വിരോധത്തിന് ആവശ്യകം ആയിരുന്നു. 1859-ൽ ബംഗാളിൽ നടന്ന നീലം വിപ്ലവവുമായി ഇതിന് ബന്ധമുണ്ട്, കർഷകർ നീലം കൃഷി ചെയ്യാതെ ബ്രിട്ടീഷുകാർക്ക് എതിരെ പോരാടി. ഈ നാടകം ബംഗാളിൽ ഒരു തിയേറ്റർ രൂപീകൃതമാകുവാൻ സഹായകമായി, മാത്രവുമല്ല ഇതിൽ പ്രചോദനം ഉൾക്കൊണ്ട് ഗീരീഷ് ചന്ദ്രഘോഷ് 1872-ൽ നാഷണൽ തിയേറ്റർ കൊൽകത്തയിൽ സ്ഥാപിച്ചു, അവിടെ ആദ്യം അരങ്ങേറിയ നാടകം നീൽ ദർപൻ ആയിരുന്നു.
നിരൂപണപരമായ ചുരുക്കെഴുത്ത്
ഇത് വളരെ വ്യക്തം ആയിരുന്നു, കർഷക വിപ്ളവത്തെ നാഗരിക ബുദ്ധി ജീവികളുമായി യോജിപ്പിക്കുവാൻ നീൽ ദർപൻ എന്ന നാടകം സഹായിച്ചു. ജയിംസ് ലോഗും, മൈക്കൾ മധുസൂദനൻ ദത്തും ഇതിനായി പ്രയത്നിച്ചു. ബംഗാളികളെ ഇൗ സമരം ഒറ്റകെട്ടായി നിറുത്തുന്നതിൽ വലിയ പങ്കു വഹിച്ചു.
ബംഗാൾ നവോത്ഥാനത്തിന്റെ ഭാഗം ആയി ആണ് പാശ്ചാത്യ വിദ്യാഭ്യാസവും, സങ്കല്പവും, മറ്റു പുതിയ സാഹിത്യ രൂപങ്ങളും കടന്ന് വന്നത്. ഉദാഹരണത്തിന് രാം നാരായൺ തകരത്ന സംസ്കൃതം മാറ്റി വെച്ച് സാമുഹികപരമായി എഴുതി തുടങ്ങിയത്.
നാടകത്തിലെ കഥാപാത്രങ്ങൾ ഗ്രാമവാസികൾ ആയിരുന്നു, പിന്നിട് ഭൂപ്രഭുക്കന്മാരും പണവും, അധികാരവും അവരുടെ കൈകളിൽ ആയിരുന്നു.
പൈതൃകം
കറുത്ത നർമ്മം ഈ പൈതൃക നാടകത്തിൽ കാണാം. ചലിത് ഭാഷയുടെ വികാസത്തിന് ഇൗ നാടകം കാരണമായി.
അവലംബം
വർഗ്ഗം:ബംഗാളിന്റെ ചരിത്രം
പ്ലാറ്റിഹെൽമിന്തസ്
പ്ലാറ്റിഹെൽമിൻഥുകളുടെ ഇടയിൽ പരാദങ്ങളും സ്വതന്ത്രജീവികളും ഉണ്ട്. ജലാശയങ്ങളിലും ഈർപ്പമുള്ള മണ്ണിലും കാണപ്പെടുന്ന ഒരു പരന്ന പുഴുവാണ് പ്ലാനേറിയനുകൾ സ്വതന്ത്ര ജീവികളാണ്.
മാൾട്ടാപനി
രോഗം ബാധിച്ച മൃഗങ്ങളിൽ നിന്ന് പാസ്ചറൈസ് ചെയ്യാത്ത പാൽ, വേവിക്കാത്ത മാംസം എന്നിവ കഴിക്കുകയോ അല്ലെങ്കിൽ അവയുടെ സ്രവങ്ങളുമായി അടുത്ത ബന്ധം പുലർത്തുകയോ ചെയ്യുന്നതിലൂടെ മനുഷ്യരെയും, വളർത്തുമൃഗങ്ങളെയും ബാധിക്കാൻ ഇടയുള്ള പ്രധാനപ്പെട്ട സാംക്രമിക രോഗങ്ങളിലൊന്നും, പകർച്ചവ്യാധിയുമാണ് മാൾട്ടാപനി അഥവാ ബ്രൂസല്ലോസിസ് രോഗം. ബ്രൂസെല്ല കുടുംബത്തിലെ വിവിധയിനം ബാക്റ്റീരിയകളാണ് രോഗഹേതു. രോഗാണുബാധയേറ്റ മൃഗങ്ങളിൽ നിന്നും മനുഷ്യരിലേക്ക് പകരാൻ സാധ്യതയേറെയുള്ള ജന്തു ജന്യരോഗങ്ങളിലൊന്നു (Zoonotic Disease) കൂടിയാണ് ബ്രൂസല്ലോസിസ്. മെഡിറ്ററേനിയൻ പനി, മാൾട്ടാ പനി, ബാംഗ്സ് രോഗം തുടങ്ങി വിവിധ പേരുകളിൽ അറിയപ്പെടുന്ന, ലോകമെമ്പാടും വ്യാപകമായ അസുഖമാണിത്. സാധാരണ പശുക്കളെയാണ് ഈ രോഗം കൂടുതലായി ബാധിക്കാറുള്ളത്. പശുക്കളിൽ മാത്രമല്ല ആടുകളെയും കുതിരകളെയും പന്നികളെയും തുടങ്ങി നായകളെ വരെ ബ്രൂസല്ലോസിസ് രോഗം ബാധിക്കാം. മൃഗങ്ങളുടെ പ്രത്യുൽപ്പാദന വ്യവസ്ഥയെയാണ് രോഗം പ്രധാനമായും ബാധിക്കുന്നത്.
രോഗനിർണ്ണയം
രോഗബാധിത മ്യഗങ്ങളുടെ പാൽ, രക്തം, ഗർഭസ്രവങ്ങൾ ഇവ പരിശോധിച്ച് രോഗനിർണ്ണയം നടത്താം. രോഗം ചികിത്സിച്ചു ഭേദമാക്കാൻ സാധ്യമല്ല. അപകട-രോഗ ലക്ഷണങ്ങൾ കാണിക്കാത്ത കന്നുകാലികൾ രോഗ വാഹകരാകുകയും മനുഷ്യർക്കും മൃഗങ്ങൾക്കും രോബാധയുണ്ടാക്കുകയും ചെയ്യും. പല വികസിത രാജ്യങ്ങളും ഈ രോഗം നിർമ്മാർജ്ജനം ചെയ്തു കഴിഞ്ഞു. ആദ്യപടി രോഗം ബാധിച്ച മൃഗങ്ങളെ കണ്ടെത്തുക, പശുകിടാവുകളെ രോഗപ്രതിരോധ കുത്തിവെയ്പിനു വിധേയമാക്കുക, പാൽ പരിശോധന വഴി രോഗബാധയുള രക്തപരിശോധന നടത്തി രോഗം സ്ഥിരീകരിച്ച് അവയെ ദയാവധത്തിന് വിധേയമാക്കുക എന്നിവയാണ്.
ഈ രോഗം പിടിപെടാനുളള സാധ്യത മനുഷ്യരിൽ ധാരാളമുണ്ട്. മ്യഗങ്ങളുമായി സമ്പർക്കമുള്ള ക്ഷീര കർഷകർ, വെറ്ററിനറി ഉദ്യോഗസ്ഥർ, അറവുശാലയിൽ പണിയെടുക്കുന്നവർ, ലാബോറട്ടറികളിൽ ജോലി ചെയ്യുന്നവർ മുതലായവർക്ക് രോഗബാധയുണ്ടാകാൻ സാധ്യത കൂടുതലാണ്. തിളപ്പിക്കാത്ത പാൽ, പാസ്റ്ററൈസേഷൻ ചെയ്യാത്ത പാലുത്പന്നങ്ങൾ മുതലായവ കഴിക്കുന്നതുകാരണമാണ് മൃഗങ്ങളുമായി സമ്പർക്കമില്ലാത്തവർക്ക് രോഗബാധയുണ്ടാകുന്നത്.
മനുഷ്യരിൽ
വിട്ടുമാറാത്ത പനി (ഏറിയും കുറഞ്ഞുമിരിക്കും), സന്ധിവേദന, ശരീരവേദന തുടങ്ങി രോഗം കൂടിയാൽ ഹൃദയം, തലച്ചോറ് എന്നിവയെയും ബാധിക്കാം. മനുഷ്യരിൽ ആന്റിബയോട്ടിക്കുകൾ, കാബിയൽ ഏജന്റ് തുടങ്ങിയവ ഉപയോഗിച്ച് ചികിത്സിക്കാം. ഒരിക്കൽ രോഗ ബാധയുണ്ടായ മനുഷ്യർക്ക് വീണ്ടും രോഗം വരാൻ സാധ്യത വളരെക്കുറവാണ്.
രോഗലക്ഷണങ്ങളും വ്യാപനവും
right|thumb|306x306px|1993-2010 കാലഘട്ടത്തിൽ അമേരിക്കയിൽ റിപോർട്ട്ചെയ്ത മനുഷ്യരിലെ ബ്രൂസല്ലോസിസ് ബാധിത കേസുകൾ ബ്രൂസല്ലോസിസ് രോഗബാധയേറ്റുള്ള മരണനിരക്ക് പശുക്കളിൽ കുറവാണെങ്കിലും, രോഗകാരണമായുണ്ടാകുന്ന വന്ധ്യതയും ഉത്പാദനക്കുറവുമെല്ലാം കർഷകർക്കും ക്ഷീരമേഖലക്കും കനത്ത നഷ്ടത്തിന് കാരണമാവും. പശുക്കളുടെ പ്രത്യുത്പാദന വ്യവസ്ഥയെയും അകിടുകളെയുമാണ് രോഗം പ്രധാനമായും ബാധിക്കുന്നത്. മൃഗങ്ങളിൽ ഗർഭമലസൽ, വന്ധ്യത, ഉത്പാദന-പ്രത്യുൽപാദനക്ഷമതക്കുറവ് തുടങ്ങിയവയാണ് ഈ രോഗത്തിന്റെ പ്രധാന ലക്ഷണങ്ങൾ. മാൾട്ട രോഗം കറവപ്പാലിലൂടെയും ഇത്തരം പാലിൽ നിന്നുള്ള ഉൽപന്നങ്ങളിലൂടെയും ആണ് മുഖ്യമായും പകരുന്നത്. രോഗബാധയുള്ളവയുടെ ചാണകവും മൂത്രവും ഫാമിൽ തീറ്റപ്പുൽകൃഷിക്ക് ഉപയോഗിക്കുന്നതും രോഗവ്യാപനത്തിന് ഇടയാക്കുന്നുണ്ട്.
നിയന്ത്രണം
ബ്രൂസെല്ലോസിസ് രോഗം മൂലം ഇന്ത്യയിലെ ക്ഷീരമേഖലയിലെ പ്രതിവർഷ നഷ്ടം മുന്നൂറ് കോടി രൂപയ്ക്കും മുകളിലാണ്. പൊതുജനാരോഗ്യത്തിന് സൃഷ്ടിക്കുന്ന വെല്ലുവിളികൾ വേറെയും. ഈ പശ്ചാത്തലത്തിലാണ് കേന്ദ്രസർക്കാർ പന്ത്രണ്ടാം പഞ്ചവത്സര പദ്ധതി കാലയളവിൽ സമഗ്ര ബ്രൂസെല്ല നിയന്ത്രണ പദ്ധതി (Brucellosis Control Programme) ആരംഭിച്ചത്. പ്രതിരോധ കുത്തിവെപ്പിനൊപ്പം രോഗപരിശോധനയ്ക്കുള്ള (Sreening) പ്രവർത്തനങ്ങളും പദ്ധതി വിഭാവനം ചെയ്യുന്നുണ്ട്. അതിന്റെ ഭാഗമായി കേരളത്തിൽ സമ്പൂർണ്ണ ബ്രൂസെല്ലോസിസ് വിമുക്തമാക്കുന്നതിനായി സമഗ്ര ഒറ്റതവണ പ്രതിരോധ കുത്തിവെപ്പ് പദ്ധതിക്ക് സംസ്ഥാന മൃഗസംരക്ഷണ വകുപ്പ് തുടക്കമിട്ടിട്ടുണ്ട്. നാലിനും എട്ട് മാസത്തിനുമിടയിൽ പ്രായമുള്ള എല്ലാ പശുക്കിടാങ്ങൾക്കും ഒറ്റത്തവണ പ്രതിരോധ കുത്തിവെപ്പ് നൽകാം. പശുക്കിടാക്കൾക്ക് മാത്രം കുത്തിവെപ്പ് നൽകുന്നതിൽ കാഫ്ഹുഡ് വാക്സിനേഷൻ എന്നാണ് ഇതറിയപ്പെടുന്നത്. ഇത് വഴി ജീവിത കാലം മുഴുവൻ നീണ്ടുനിൽക്കുന്ന പ്രതിരോധശേഷി പശുക്കൾക്ക് കൈവരുന്നു.
കേരളത്തിൽ
മാൾട്ടാപനി കേരളത്തിൽ ആദ്യമായി റിപ്പോർട്ട് ചെയ്യപ്പെട്ടത് എറണാകുളം ജില്ലയിലാണ്.
അവലംബം
വർഗ്ഗം:രോഗങ്ങൾ - അപൂർണ്ണലേഖനങ്ങൾ വർഗ്ഗം:പകർച്ചവ്യാധികൾ വർഗ്ഗം:ജന്തുജന്യരോഗങ്ങൾ വർഗ്ഗം:മൃഗങ്ങളെ ബാധിക്കുന്ന രോഗങ്ങൾ വർഗ്ഗം:ജന്തുക്കളെ ബാധിക്കുന്ന രോഗങ്ങൾ
സെൻറ് പോൾ, അലാസ്ക
സെൻറ് പോൾ (അല്യൂട്ട ഭാക്ഷയിൽ : Tamax̂ Amix̂) അലേഷ്യൻ വെസ്റ്റ് സെൻസസ് മേഖലയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. ബെറിംഗ് കടലിലെ പ്രിബിലോഫ്സ് ദ്വീപസമുഹങ്ങളിൽ സ്ഥിതി ചെയ്യുന്ന സെൻറ് പോൾ ദ്വീപിലെ പ്രധാന അധിവാസമേഖലയാണ് സെൻറ് പോൾ പട്ടണം. സെൻറ് പോള് ദ്വീപ് പക്ഷിനിരീക്ഷണത്തിനു പേരുകേട്ട സ്ഥലമാണ്. പട്ടണത്തിലെ ജനസംഖ്യ 2010 ലെ സെൻസസ് അനുസരിച്ച് 479 ആണ്.
എ പ്ലേസ് ഇൻ ദി സൺ
എ പ്ലേസ് ഇൻ ദി സൺ തിയോഡോർ ഡ്രെയ്‌സറിന്റെ 1925-ലെ നോവലായ ആൻ അമേരിക്കൻ ട്രാജഡിയെയും 1926-ലെ ഇതേ പേരിലുള്ള നാടകത്തെയും അടിസ്ഥാനമാക്കി 1951-ൽ പുറത്തിറങ്ങിയ ഒരു അമേരിക്കൻ നാടകീയ ചലച്ചിത്രമാണ്. രണ്ട് സ്ത്രീകളുമായി സങ്കീർണ്ണ പ്രണയത്തിലേർപ്പെട്ട  ഒരു തൊഴിലാളിവർഗ യുവാവിന്റെ കഥയാണ് ഇത് പറയുന്നത് ഒരാൾ തന്റെ ധനികനായ അമ്മാവന്റെ ഫാക്ടറിയിൽ ജോലിചെയ്യുന്നവളും, മറ്റെയാൾ സുന്ദരിയായ വരേണ്യവർഗ്ഗ് വനിതയുമായിരുന്നു. 1931-ൽ ആൻ അമേരിക്കൻ ട്രാജഡി എന്ന പേരിൽ നോവലിന്റെ മറ്റൊരു ചലച്ചിത്രാവിഷ്കാരം സൃഷ്ടിക്കപ്പെട്ടിരുന്നു. ഈ കൃതിയും മറ്റു സൃഷ്ടികളുമെല്ലാംതന്നെ 1906-ൽ ചെസ്റ്റർ ഗില്ലെറ്റ് നടത്തിയ ഗ്രേസ് ബ്രൗൺ എന്ന വനിതയുടെ യഥാർത്ഥ കൊലപാതകത്തിൽ നിന്ന് പ്രചോദനം ഉൾക്കൊണ്ട് സൃഷ്ടിക്കപ്പെട്ടവയായിരുന്നു. 1908ൽ ഗില്ലറ്റിനെ കൊലപാതകത്തിൻറെ പേരിൽ വിചാരണ നടത്തി വൈദ്യുതക്കസേരയിലിരുത്തിവധിക്കുകയും ചെയ്തു.
ഹാരി ബ്രൗണിന്റെയും മൈക്കൽ വിൽസണിന്റെയും തിരക്കഥയിൽ നിന്ന് ജോർജ്ജ് സ്റ്റീവൻസ് സംവിധാനം ചെയത് ഈ ചിത്രത്തിൽ പ്രധാന വേഷങ്ങളിൽ മോണ്ട്ഗോമറി ക്ലിഫ്റ്റ്, എലിസബത്ത് ടെയ്‌ലർ, ഷെല്ലി വിന്റേഴ്‌സ് എന്നിവരും സഹ വേഷങ്ങളിൽ ആൻ റിവറെ, റെയ്മണ്ട് ബർ എന്നിവരും അഭിനയിച്ചു. റെയ്മണ്ട് ബറിന്റെ പ്രകടനം ടെലിവിഷൻ പരിപാടികളുടെ നിർമ്മാതാവ് ഗെയിൽ പാട്രിക്കിനെ ആകർഷിക്കുകയും പിന്നീട് പെറി മേസൺ എന്ന കഥാപാത്രത്തെ അവതരിപ്പിക്കുന്നതിലേക്ക് നയിക്കുകയും ചെയ്തു.
സ്വർണ്ണക്കവചവാലൻ
ഇന്ത്യയിൽ മാത്രം കാണപ്പെടുന്ന ഒരു യൂറോപെൽറ്റിഡ് പാമ്പാണ് സ്വർണ്ണക്കവചവാലൻ. കേരള ഷീൽഡ് ടെയിൽ എന്നറിയപ്പെടുന്നു,
കാണുന്ന ഇടങ്ങൾ
തെക്കുപടിഞ്ഞാറൻ ഇന്ത്യയിൽ പശ്ചിമഘട്ടത്തിലാണ് ഇത് കാണപ്പെടുന്നത്.
"കൽപ്പാട്ടിക്ക് സമീപം വയനാട്ടിലെ ചമ്പ്ര പർവ്വതം - ഒരെണ്ണം 6,000 അടി ഉയരത്തിൽ ഒരു പഴകിയ ദ്രവിച്ച മരത്തടിക്ക് താഴെ, മറ്റൊന്ന് 4,500 അടി ഉയരത്തിലുള്ള ഒരു വലിയ കല്ലിന് താഴെ, രണ്ടും കനത്ത നിത്യഹരിത വനങ്ങളിൽ", എന്നാണ് ഇതെപ്പറ്റി വിവരിക്കപ്പെട്ടിട്ടുള്ളത്.
വിവരണം
ഡോർസം സ്വർണ്ണ നിറമുള്ള, ചെതുമ്പലുകൾ വയലറ്റ് അരികുകളുള്ളതാണ്; ക്രമരഹിതമായ ഇടുങ്ങിയ വയലറ്റ്-കറുത്ത ക്രോസ്ബാറുകൾ ഉണ്ടാകാം. വെൻട്രം തിളക്കമുള്ള സ്വർണ്ണ നിറമുള്ള, വയലറ്റ്-കറുത്ത ക്രോസ്ബാൻഡുകൾ അല്ലെങ്കിൽ ഒന്നിടവിട്ട പാടുകൾ.
മുതിർന്നവയ്ക്ക് മൊത്തം 40 cm നീളം കൈവരിക്കാനാകും.
വെൻട്രലുകൾ 164–177; സബ്കോഡലുകൾ 8–12.
സ്കെയിലേഷൻ പ്ലെക്ട്രറസ് ഗുന്തേരിയുമായി വളരെ സാമ്യമുള്ളതാണ്, വെൻട്രലുകൾക്ക് തുടർച്ചയായ സ്കെയിലുകളുടെ രണ്ട് മടങ്ങ് വീതിയുണ്ട്. ശരീരത്തിന്റെ ആകെ നീളത്തിൽ 39 മുതൽ 44 മടങ്ങ് വരെ വ്യാസം.
സമീപകാല കണ്ടെത്തൽ
142 വർഷത്തിനുശേഷം 2022 -ൽ ഈ പാമ്പിനെ ഗവേഷകർ വീണ്ടും കണ്ടെത്തി. റിച്ചാർഡ് ഹെൻറി ബെഡോമി 1880 -ൽ വയനാട്ടിൽ വച്ച് കണ്ടെത്തിയ രണ്ടു സ്പെസിമനുകളിൽക്കൂടി മാത്രമായിരുന്നു ഇവയെപ്പറ്റി ഇത്രയും നാൾ അറിഞ്ഞിരുന്നത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ഉരഗങ്ങൾ
എഡ്വിൻ ആൾഡ്രിൻ
അമേരിക്കൻ ചാന്ദ്രപര്യവേക്ഷണസംഘത്തിലെ അംഗവും അപ്പോളോ 11 ദൗത്യത്തിലെ ചാന്ദ്രപേടകത്തിന്റെ പൈലറ്റുമായിരുന്ന ബസ് ആൾഡ്രിൻ അമേരിക്കയിലെ ന്യൂ ജഴ്സിയിൽ ജനിച്ചു.1930 ജനുവരി 20) . 1969ജൂലൈ 21നു, നീൽ ആംസ്ട്രോങിനോടൊപ്പം ചന്ദ്രനിലിറങ്ങിയ രണ്ടാമത്തെ വ്യക്തിയുമാണ് ബസ് ആൾഡ്രിൻ എന്ന എഡ്വിൻ യൂജിൻ ആൾഡ്രിൻ.
വിദ്യാഭ്യാസം
1951ൽ മെക്കാനിക്കൽ എഞ്ചിനീയറിങ്ങിൽ ബിരുദം നേടിയ ആൾഡ്രിൻ അമേരിയ്ക്കൻ വ്യോമസേനയിൽ സെക്കൻഡ് ലെഫ്റ്റനന്റ് ആയി ചേർന്നു. കൊറിയൻ യുദ്ധത്തിൽ യുദ്ധവൈമാനികനായി പങ്കെടുത്തിരുന്നു. 1963ൽ മസാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ(MIT) നിന്നും ബഹിരാകാശശാസ്ത്രത്തിൽ ഡോക്ടറേറ്റും നേടി.
നാസായിൽ
1963ൽ നാസ ബഹിരാകാശയാത്രികരുടെ സംഘത്തിലേയ്ക്കു ആൾഡ്രിനെ തിരഞ്ഞെടുത്തു.ജെമിനി 12 എന്ന ദൗത്യത്തിലേയ്ക്കു പൈലറ്റായി തെരഞ്ഞെടുക്കപ്പെടുകയും, ബഹിരാകാശത്തു പേടകത്തിനു പുറത്തു നടത്തേണ്ട ദൗത്യങ്ങളും(EVA), പരീക്ഷണങ്ങളും ആൾഡ്രിൻ വിജയകരമായി പൂർത്തിയാക്കുകയുമുണ്ടായി.
പുറംകണ്ണികൾ
വർഗ്ഗം:ബഹിരാകാശസഞ്ചാരികൾ വർഗ്ഗം:1930-ൽ ജനിച്ചവർ
തോബിയാസ് ആന്റ് ദ എയ്ഞ്ചൽ (വെറോച്ചിയോ)
1470–1475 കാലഘട്ടത്തിൽ ഫ്ലോറൻസിലെ പ്രധാനപ്പെട്ട ഒരു ചിത്രശാലയുടെ ഉടമസ്ഥനായിരുന്ന ഇറ്റാലിയൻ നവോത്ഥാന ചിത്രകാരൻ ആൻഡ്രിയ ഡെൽ വെറോച്ചിയോ ചിത്രീകരിച്ച ഒരു അൾത്താര ചിത്രമാണ് തോബിയാസ് ആന്റ് ദ എയ്ഞ്ചൽ. ലണ്ടനിലെ നാഷണൽ ഗാലറിയിലാണ് ഈ ചിത്രം സൂക്ഷിച്ചിരിക്കുന്നത്. അന്റോണിയോ ഡെൽ പൊള്ളയോളോ ചിത്രീകരിച്ച തോബിയാസിനെയും എയ്ഞ്ചലിനെയും ചിത്രീകരിക്കുന്ന മുമ്പത്തെ ചിത്രത്തിന് സമാനമാണ് ഈ ചിത്രം. ഓക്സ്ഫോർഡ് കലാചരിത്രകാരൻ മാർട്ടിൻ കെമ്പ് പറയുന്നതനുസരിച്ച്, വെറോച്ചിയോയുടെ സ്റ്റുഡിയോയിൽ അംഗമായിരുന്ന ലിയോനാർഡോ ഡാവിഞ്ചി ഈ ചിത്രത്തിന്റെ ചില ഭാഗങ്ങൾ മിക്കവാറും മത്സ്യം വരച്ചിരിക്കാം. വാഷിംഗ്ടണിലെ നാഷണൽ ഗാലറിയിലെ ഡേവിഡ് അലൻ ബ്രൗൺ, മൃദുരോമമുള്ള കൊച്ചു നായയുടെ ചിത്രവും ഉദാഹരണമായി പറയുന്നു. അങ്ങനെയാണെങ്കിൽ, ലിയോനാർഡോയുടെ ചിത്രീകരണം ഉള്ള ഒരു ചിത്രത്തിന്റെ ആദ്യത്തെ ഉദാഹരണമാണിത്.
പുറം കണ്ണികൾ
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
റോസ്സ് ടുറാക്കോ
റോസ്സ് ടുറാക്കോ അഥവാ ലേഡി റോസ്സ് ടുറാക്കോ (Ross's turaco) (Musophaga rossae) മുസൊഫഗിഡെ ടുറാക്കോ കുടുംബത്തിലെ ബ്ലൂഷ്-പർപ്പിൾ ആഫ്രിക്കൻ പക്ഷി ആണ്.
പ്രത്യേകതകൾ
ഈ ഇനം വളരെ ചെറിയ ആൺ-പെൺ രൂപവ്യത്യാസം പ്രകടിപ്പിക്കുന്നു. ആൺപക്ഷികൾക്കും പെൺപക്ഷികൾക്കും കടുത്ത നീലനിറവും തലയിൽ ചുവന്ന കിരീടങ്ങളും കാണപ്പെടുന്നു. പെൺപക്ഷികൾക്ക് ചെറുതായി മഞ്ഞ-പച്ച നിറമുള്ള ചുണ്ടുകൾ കാണപ്പെടുന്നു. എന്നാൽ ആൺപക്ഷികൾക്ക് എല്ലായ്പ്പോഴും തെളിഞ്ഞ മഞ്ഞനിറവും ആണിനും പെണ്ണിനും നെറ്റിയിൽ ഇടത്തരം ഓറഞ്ച്നിറവും കാണപ്പെടുന്നു. അവയുടെ ചിറകുകൾ വൃത്താകൃതിയിലുള്ളതും ഹ്രസ്വവുമായതിനാൽ പെട്ടെന്നു പറന്നുയരാൻ ഏറ്റവും മികച്ചതാണ്. വലിപ്പം 15 മുതൽ 18 ഇഞ്ച് വരെയാകാം, ഒരു പൗണ്ട് മാത്രം ഭാരവും കാണപ്പെടുന്നു. 8 മുതൽ 20 വർഷം വരെ ജീവിക്കാവുന്ന, വളരെ ധൈര്യമുള്ള പക്ഷികളാണെന്നാണ് കണക്കാക്കുന്നത്. ആയുർദൈർഘ്യത്തിന്റെ ഉറവിടങ്ങൾ വ്യത്യാസപ്പെട്ടിരിക്കുന്നു.
ബാഹ്യ ലിങ്കുകൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:മദ്ധ്യ ആഫ്രിക്കയിലെ പക്ഷികൾ വർഗ്ഗം:ടുറാക്കോ
അലിപൂർ,കപൂർത്തല
ഇന്ത്യയിലെ പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് അലിപൂർ,കപൂർത്തല. കപൂർത്തല ജില്ല ആസ്ഥാനത്തുനിന്നും 13 കിലോമീറ്റർ അകലെയാണ് അലിപൂർ,കപൂർത്തല സ്ഥിതിചെയ്യുന്നത്. അലിപൂർ,കപൂർത്തല വില്ലേജിന്റെ പരമാധികാരി ജനങ്ങൾ തെരഞ്ഞെടുക്കുന്ന പ്രതിനിധിയായ സർപഞ്ചാണ്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് അലിപൂർ,കപൂർത്തല ൽ 17 വീടുകൾ ഉണ്ട്. ആകെ ജനസംഖ്യ 110 ആണ്. ഇതിൽ 57 പുരുഷന്മാരും 53 സ്ത്രീകളും ഉൾപ്പെടുന്നു. അലിപൂർ,കപൂർത്തല ലെ സാക്ഷരതാ നിരക്ക് 63.64 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. അലിപൂർ,കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 16 ആണ്. ഇത് അലിപൂർ,കപൂർത്തല ലെ ആകെ ജനസംഖ്യയുടെ 14.55 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 28 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 25 പുരുഷന്മാരും 3 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 92.86 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 39.29 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
അയോണിയൻ കടൽ
അയോണിയൻ കടലിലെ പ്രധാന ദ്വീപുകളെല്ലാം ഗ്രീസിൽ ഉൾപ്പെടുന്നു, ഇവയെ അയോണിയൻ ദ്വീപുകൾ എന്ന് വിളിക്കപ്പെടുന്നു. കോർഫൂ, ഇതക, പാക്സസ്, ലൂക്കസ്, കെഫാലീനീയ, സാന്തീ, കീതീറാ എന്നിവയാണ് അയോണിയൻ ദ്വീപുകളിൽ വലിയവ. മദ്ധ്യധരണ്യാഴിയിലെ ഏറ്റവും ആഴമുള്ളത് -5267 m അയോണിയൻ കടലിലെ 36.56667°N, 21.13333°W ആണ്. . ലോകത്തിലെ ഏറ്റവുമധികം ഭൂകമ്പസാധ്യതയുള്ള പ്രദേശങ്ങളിലൊന്നാണിത്.
അവലംബം
വർഗ്ഗം:മദ്ധ്യധരണ്യാഴി